सरोकार – Page 56 – Anjoria\nसरोकार (Page 56)\n– वैभव नाथ शर्मा मेष पिछला साल के उतार चढ़ाव का बाद अब खराब दिन बीत चुकल बा. पुरान आ लमहर दिन से लटकल भा रूकल काम से अब फायदा मिलल शुरू हो जाई. नया मकान बन सकेला भा पुरनका के कायाकल्प करे के संजोग बनि सकेला. कारोबार व्यापार धीरहींपूरा पढ़ीं…\nहाल में समापन भइल संसद के शीतकालीन सत्र में बियफे का दिने भाजपा सांसद शत्रुघ्न सिन्हा भोजपुरी के संविधान के आठवीं अनुसूची में जल्दी से शामिल करे के माँग उठवलें. आपन बाति कहत घरी शत्रुघ्न सिन्हा हालांकि एह गंभीर माँग के लालू का साथे जोड़ के मजाक के विषय बनापूरा पढ़ीं…\nपिछला दिने डॉक्टर भीमराव अंबेदकर शिक्षा संस्थान, टीटागढ़ (कोलकाता) का तरफ से आयोजित दुसरका सालाना समारोह में कोलकाता से प्रकाशित दैनिक सन्मार्ग के संपादक आ ब्लॉग लेखक हरिराम पांडेय के “भीमराव अंबेदकर आउटस्टैंडिग जर्नलिस्ट ऑफ दि इयर 2011 अवार्ड” के सम्मान से सम्मानित कइल गइल. सम्मान पश्चिम बंगाल के वित्तपूरा पढ़ीं…\nहिन्दी अखबार “नई दुनिया” अबही हाल में अन्ना हजारे आ नाना जी देशमुख के एक साथ के फ़ोटो छापि के जवन “पत्रकारीय कमाल” कइले बा ओह पर चैनलन में जवन बहस चलल बा ओह पर माथा पीट लेबे के मन करऽता आ एहिजे काटजू के यादो आ गइल बा. काटजूपूरा पढ़ीं…\n– पाण्डेय हरिराम पश्चिम बंगाल में सुंदरवन का गोदी में बसल अपेक्षाकृत कम शहरी बाकिर राजनीतिक प्रक्रिया में जरूरत से ज्यादा सक्रिय दक्षिण चौबीस परगना जिले के मोगराहाट में जहरीला शराब पियला से करीब पौने दू सौ लोग के जान चल गइल. सरकार मृतक परिवार दू दू लाख रुपिया मुआविजापूरा पढ़ीं…\nलोकपाल आ लोकायुक्त संस्था के उद्देश्य रही जिम्मेदारी में सुधार ले आवे पर जोर केन्द्र खातिर लोकपाल आ राज्यन खातिर लोकायुक्त सस्था के स्थापना. एह संस्था का लगे भठियरपन रोके खातिर बनल कानूनन का तहत दायर शिकायत का बारे में अधीक्षण आ शुरूआती जाँच के निर्देश देबे के अधिकार रहीपूरा पढ़ीं…\nगदबेरा का बाद अतवार के रात भिखारी ठाकुर के गांव जगमगा उठल जब उनुका जयंती का मौका पर उनुकर लिखल मशहूर नृत्य नाटिका “बिदेसिया” के मंचन करके उनुका के श्रद्धांजलि दिहल गइल. जनकवि भिखारी ठाकुर लोक साहित्य एवं सांस्कृतिक महोत्सव में भोजपुरी लोक गीत, नाच आ नाटक के सधल कलाकारनपूरा पढ़ीं…\nलोक कलाकार भिखारी ठाकुर के जयंती समारोह पिछला सतरह आ अठारह दिसंबर के आरा के पटेल बस स्टैंड परिसर में भिखारी ठाकुर सामाजिक शोध संस्थान का तरफ से मनावल गइल. एह समारोह में आकर्षण के केन्द्र रहली मशहूर गायिका देवी. देवी भिखारी ठाकुर के रचना ‘पिया गइले कलकतवा ए सजनी..’पूरा पढ़ीं…\nभारत में छोट छोट राज्यन के माँग करे वाला कई राज्यन के प्रतिनिधि एकसाथे मिलके एगो नेशनल फेडरेशन बना लिहले जवना के नाम राखल गइल बा “नेशनल फेडरेशन फॉर न्यू स्टेट्स”. पिछला दिने दिल्ली के कन्स्टिच्यूशनल क्लब में एह संस्था के बैनर तर आन्ध्र प्रदेश से तेलंगाना, बंगाल से गोरखा,पूरा पढ़ीं…\nमान्यवर, बड़ा खुशी के साथे सादर निहोरा करत बानी कि भोजपुरियन के कालजयी लोककवि आ कुशल रंगकर्मी भोजपुरी के शेक्सपीयर भिखारी ठाकुर जी के १२४वीं जयन्ती के शुभ अवसर पर गंगा सरयू सोन के धवल धार के संगम तट पर अवस्थित पावन जनम भूमि भिखारी ठाकुर धाम, कुतुबपुर दियारा, छपरा,पूरा पढ़ीं…


Holi is celebrated in Bhojpuri region between Corona Know how is the euphoria Bhojpuri: कोरोना के बावजूद भोजपुरी इलाका में बा होली के उल्लास, लेकिन बढ़ता अश्लीलता\nBhojpuri: कोरोना के बावजूद भोजपुरी इलाका में बा होली के उल्लास, लेकिन बढ़ता अश्लीलता\nकोरोना के डर के बावजूद भोजपुरिया इलाकन के चट्टी-चौराहन पर होली के हुलास लोगन के कपार पर चढ़ि के बोलि रहल बा. संस्कृति आ परंपरा के एह तेवहार में जोगीरा के बहाने अश्लीलता के असर त पहिलहुं रहल बा. बाकिर पिछिला कुछु साल में एह में बढ़ोतरीये भइल बा.\nLast Updated: March 26, 2021, 5:17 PM IST\nफगुआ नगीचा गइल बा. कोरोना के डर के बावजूद भोजपुरिया इलाकन के चट्टी-चौराहन पर होली के हुलास लोगन के कपार पर चढ़ि के बोलि रहल बा. संस्कृति आ परंपरा के एह तेवहार में जोगीरा के बहाने अश्लीलता के असर त पहिलहुं रहल बा. बाकिर पिछिला कुछु साल में एह में बढ़ोतरीये भइल बा. एकर असर ई बा कि खेत जोतत टेक्टर होखे, भा सड़कि पर सामान ढोवत पिकेट, सब में लागल साउंड सिस्टम में एह घरी लहरदार फगुआ के गीत बाजता. एह गीतन में लहरि कम, फुहड़ता ढेरे बा. लागता कि एह गीतन के लिखे वाला कवि-रचनाकार लोग आपन सगरी प्रतिभा फूहड़ता के कल्पना करे में लगा देले बा. एह गीतन में फूहड़ता एतना बा कि ओकर तोख आ उदाहरणो ना इहां दिया सकेला.\nआपाना मिठास खातिर भोजपुरी बोली-बानी पूरा दुनिया में मसहूर बिया. एकरा में किसिम-किसिम के गहरा अरथ वाला रचना लिखाइल. जवना बानी में कबो कबीर आत्मा आ परमात्मा के गूढ़ भेद खोलले रहले, जवना बानी के आपना रचनन में तुलसी दास जी इस्तेमाल कइ के भगवान राम आ सीता जी के गुणगान कइले बाड़े, जवना बानी में महेंदर मिसिर दिल के छू लेबे वाला पूरबी लिखले बाड़े, भिखारी ठाकुर के बिदेसिया जेकर सिरमौर बाटे, मोती बीए के लिखल फिल्मी गीतन में मिसिरी नियर मिठाई बाटे, ओह भाषा के सड़क छाप होली गीत सुनि के भोजपुरिया समाज के प्रबुद्ध लोगन के सिर शरम से गड़ि जाला.\nअचरज के बात ई बा कि पहिले फूहड़ गीतन के सड़क छाप स्थानीय कैसेट कंपनी बनावत रहलसि. बाकिर अब एह चालान में नामी-गिरामी म्यूजिक कंपनियों जुटि गइल बाड़ी स. ओहू ले दिलचस्प ई बा कि एह गीतन के कार्यक्रम यू ट्यूब समेत सोशल मीडिया के मंचन पर खूब प्रस्तुत कइल जा रहल बा. ओकरा से गायक लोग नाम आ दाम खूब कमाता.\nएह गीतन के हालि ई बा कि एहनि में महिला शरीर के गोपन अंगन पर केहू रंग लगावे के कहता त केहू अश्लील इशारा करता. अधिकांश गीतन में जीजा-साली आ भउजाई-देवर के बहाने मेहरारून के अंगन के फूहड़ बर्णन बा. दिलचस्प ई बा कि एह गीतन में मास्टर साहेब के चरित्रहनन त बड़ले बा, कालेज के प्रोफेसरो लोगन के भी लबार आ आपाना शिष्या सब के सौंदर्य पर लालची नजर वाला बतावल जाता. एकर असर ई होला कि जइसहिं फगुआ के मौसम आवेला, फूहड़ गीतन से माहौल गुंजाए लागेला, शरीफ महिला-लइकी चलेले से भी झिझके लागेली.\nभोजपुरी में एगो कहाउत कहाला कि फगुआ में बुढ़वो देवर लागेला. एकर मतलब ई ना ह कि हर बूढ़ आपन लाज-लेहाज छोड़ि के आपाना छौंड़ी के उमिर वाली लइकिन पर लट्टू होके घूमत रहेला. हर समाज में अच्छा-बुरा लोग होला. लेकिन भोजपुरिया-खासकर फगुआ के गीतन के विषय आताना फूहड़ आ महिला के सौंदर्य के छिछला आ फूहड़ बर्णन के एह दिन में बाढ़ि आइल बा कि ओह से भोजपुरी समाज के एक ही छबि बनता, लबार, सेक्स लोलुप आ लालची. ई ठीक बा कि एह चलन के बढ़ावे में ओह सिनेमा के ज्यादा हाथ बा, जवन सिनेमा हाल के लोकप्रियता के दिनन में सुबह के शो में चलत रहली स. ई कहे में कवनो संकोच ना होखे के चाहीं कि ओह घरी के ढेर फिल्मन के विषय अइसन रहे, जवना से यौन कुंठा ही बढ़े के रहे. जवना बोली-बानी की पहिलकी फिलिम ‘गंगा मइया तोहे पियरी चढ़इबो’ अर्थपूर्ण फिलिम होखे, जवना भाषा में ‘लागी नाहीं छूटे राम’ जइसन फिलिम बनल होखे, जवना भाषा में ‘रूठि गइले संइया हमार’, ‘दूल्हा गंगा पार के’ होखे, ओह में खासकर पिछली सदी के आखिरी दसक के आखिरी साल से लेके एह सदी के पिछिला दशक तकले अइसन फिलिम ढेर बनली स, जवना में ना त कहानी रहे ना गीत. हां, उहनी के हिट करे खातिर बाजारू मसाला, चलताउ भाषा आ फूहड़ गीत खूब रहे. अइसन फिलिमन के नाव लिहल, एह लेख के अपमाने होई. दिलचस्प ई बा कि ओह घरी के हीरो लोग आजुकाल राजनीतियो में चमकता लोग. जाहिर बा कि एह से भोजपुरी समाज में फूहड़पन के बढ़ावा मिलल.\nई ठीक बा कि फगुआ हास्य आ लास्य के तेवहार ह. एह में हंसी-मजाक खूब चलेला. लेकिन मजाक उहे आच्छा लागेला, जवना में लक्षणा वाली भाषा के इस्तेमाल होला. भोजपुरी समाज में एगो कहाउत बा कि घूघ वाली कनिया के सब देखल चाहेला, आ लंगटुआ के ओरि केहू देखल ना चाहेला. बाकिर भोजपुरी समाज में ई चालान बदलि गइल बा.\nबसंत नवजीवन के तेवहार ह, प्रकृति के सौंदर्य के प्रतीक ह, एह में प्रकृति जइसे नाया कपड़ा पहिनि लेले. ऊ नवजीवन के संदेस देले, जिनिगी में उत्साह भरेले, अइसन उत्साह जवना में सौंदर्ये खाली ना होला, ओह में संदेश भी होला, ओह में फूहड़ता ना होला. बेहतर होई कि भोजपुरिय समाज भी एह बारे में सोचे. फूहड़ गीतन के विरोधे ना करे, ओकर बायकाट करे. तबे जाके भोजपुरी समाज के असल आ उदात्त चेहरा दुनिया के सामने आ पाई. तबे भोजपुरी के सपूतन के लेके दुनिया के नजर भी बदलि. लेकिन बाड़ाका सवाल ई बा कि एह फूहड़पन के खिलाफ भोजपुरिया समाज का एकजुट होई.


कार्टून कोना – Anjoria\nओमप्रकाश अमृतांशु के कार्टून धुन डाटकाम पर जाईं आ नया नया कार्टून के आनन्द लीं।\nपुरान कार्टून के लिंक ला नीचे 12… पर क्लिक करीं\n22 thoughts on “कार्टून कोना”\namritanshuon कहते हैं:\nमई 30, 2016 को 9:32 पूर्वाह्न पर\namritanshuom कहते हैं:\nमई 12, 2016 को 8:19 अपराह्न पर\nहम ओमप्रकाश अमृतांशु आपन वेबसाइट ‘कार्टून धुन’बनवले बानी। हमार आग्रह बा कि हमार वेबसाइट के लिंक आपन वेबसाइट पे शेयर कर दिहीं। आ राउर आपन वेबसाइट के लिंक हमार वेबसाइट पे शेयर करे के मंजूरी दे दिहीं।\nmanendrapal कहते हैं:\nदिसम्बर 4, 2015 को 5:02 अपराह्न पर\nbinay कहते हैं:\nमार्च 18, 2015 को 7:45 अपराह्न पर\nvery very nice Cartoons !!!!!!!!!\nPuran कहते हैं:\nमार्च 17, 2015 को 4:57 अपराह्न पर\nNice creative work done OPG……..:)\nकुछ त कहीं......\tCancel reply


जौनपुर | Anjoria's Weblog\nTag Archives: जौनपुर\nजौनपुर में ‘लक्ष्मण रेखा’ खींचे में लागल बाड़ें विनय आनन्द\nPosted on जून 10, 2012 by Anjoria\nएह तपाइल गरमी में विनय आनन्द जौनपुर में अपना फिलिम लक्ष्मण रेखा के शूटिंग करत बाड़ें, विजय सिंह आ लक्ष्मण गुप्ता के एह फिल्म के निर्देशन करत बाड़ें मनोज गिरि जिनका साथे विनय आनंद के ई तिसरकी फिलिम होखी.\nपिछला दिने विनय आनंद जब जौनपुर से सटले जलालपुर टीसन पर एगो जबरदस्त एक्शन सीन शूट कइलन त अपना चहेता स्टार के देखे ला लोग के भारी भीड़ उमड़ पड़ल. विनय आनंदो ओह लोग के निराश ना कइलन आ जम के ऑटोग्राफ दिहलन आ फोटो निकलवलन. विनय आनंद के जौनपुर के लोग आ एहिजा के लस्सी दुनु कमाल के लागल. कहलन कि एह लस्सी से गरमी से बहुते राहत मिलल.\nएह साल विनय आनंद के पूरा एक दर्जन फिलिम रिलीज होखे वाली बा. एहमें से दस गो फिलिमन के शूटिंगो पूरा कर लिहले बाड़न विनय आनन्द आ ‘काली’, ‘लक्ष्मण रेखा’ अउर ‘दंगल’ अबहीं फ्लोर पर बाड़ी सँ. ‘हमरे नामे जिला हिलेला’ आ ‘एलान-ए-जंग’ भोजपुरी आ छत्तीसगढ़ी दुनु भाषा में बनल बाड़ी सँ आ दुनु के निर्देशक हउवें रवि सिन्हा.\nकलाकार, फिल्म में प्रकाशित किया गया | Tagged जौनपुर, लक्ष्मण रेखा, विनय आनन्द\t| Leaveareply\nउत्तर प्रदेश में प्रकाशित किया गया | Tagged जौनपुर, लालचंद मौर्य, विधायक\t| Leaveareply\nहावड़ा आ दिल्ली का बीच चले वाली पूर्वा एक्सप्रेस बुध सोलह मई का दिन से जौनपुर के जंघई टीसन पर रुकल करी.\nअगिला छह महीना ले एकर ई ठहराव दिहल गइल बा आ अगर एह से रेलवे के सवारी मिलले त ई ठहराव आगहू जारी रह सकेला.\nउत्तर प्रदेश में प्रकाशित किया गया | Tagged जंघई, जौनपुर, पूर्वा एक्सप्रेस\t| Leaveareply\nRT @RadharamnDas: This is an example of how they lie through their teeth. Ravan, Holika etc were born inaBramhin family. But due to thei…5hours ago\nRT @sunandavashisht: ‘Ghazni attacked Somnath temple umpteen times during 1001-25. It took over 925 years to rebuild it. It took about 500…5hours ago\nRT @VinodRajotiya82: शिवसेना वालों की भी बहुत कहानी है, सुशांत की मौत पर टुच्चापन मत दिखाओ: संजय राउत पर भड़के निरुपम https://t.co/bDKoRjgx…5hours ago\nRT @RajuDas77136393: Hindus r not safe anywhere in the subcontinent.Even in India. Muslims attacked Hindu families in Howrah,Tikiapara & l…5hours ago\nRT @Satynistha: आवारा कुत्तों की नसबंदी बेहद जरूरी इससे बढ़ते हुए कुत्तों की संख्या रुकेगी वर्ना 1कुत्ता 4कुतिया 40पिल्ले नरक बना देंगे भा…5hours ago


आलोचक बस भोजपुरी सिनेमा क आलोचना ही कर सकेलन : मनोज टाइगर\nबाँलीवुड में एक दौर रहल जब केहू भी फ़िलिम बिना काँमेडियन के अधूरा मानल जावत रहल। महमूद, जाँनी वाँकर, जाँनी लीवर जईसन शानदार काँमेडियन फ़िलिम के जान होत रहलन। कुछ अईसन ही वक्त आज भोजपुरी सिनेमा में मनोज टाईगर क चलत ह। आपन दमदार एक्टिंग अऊर काँमेडी के बल पर लाखों दर्शकन क चहेता बनलन मनोज टाइगर आपन फ़िलिम ‘बताशा चाचा’ के प्रमोशन बदे इन दिनों बिहार में रहलन। आपन व्यस्त जीवन से समय निकाल के राउर हमनीं से बात कईलन, पेश ह बातचीत क कुछ अंश : मनोज जी, इ फ़िल्मी जीवन में आपके अब तक क सबसे पसंदीदा रोल कवन सा ह ?\nहमार सबसे पसंदीदा रोल ‘प्रेम के रोग भईल’ में निभाइल गइल प्रिंसिपल क ह। बड़ा मजा आइल रहल ऊ रोल करे में।\nआज आपके एतना बड़ एक्टर बने में सबसे ज्यादा योगदान कवन देहलस ?\nमनोज ओझ जी हमार भरपूर साथ देहलन। राउर हमके पहिला ब्रेक भी दिलवहिले रहलन।\nदिनेश लाल यादव-मनोज टाइगर क जोड़ी के हिट होखे क कोइ राज हो त हमके बताईं ?\nदिनेश जी अऊर हम एक दूसरे क बात सुनेलीं, एक दूसरे क कमी दूर करेलीं। गज़ब क अंड्रस्टैंडिंग ह हम दूनों के बीच।\nमनोज जी, आज भोजपुरी सिनेमा के बहुते आलोचना सुने के पड़त ह कि एम्में अश्लीलता अऊर भद्दापन के अलावा कुच्छो नईखे देखे के मिलत, अईसन आलोचकों बदे कोइ संदेश ?\nभैया देखा, जईसे हमार काम एक्टिंग क ह, वईसन ही इ आलोचकन क काम हम लोगन क आलोचना करे क ह। इ आलोचक बस भोजपुरी सिनेमा क आलोचना ही कर सकेलन, एहके भलाइ बदे कुछ कर नाही कर सकेलन।\nमनोज जी, इ सफ़लता क श्रेय केह के देबा ?\nआपन इ सफ़लता के श्रेय हम रंगमंच के देब ।\nआप क भोजपुरी सिनेमा में पसंदीदा निर्देशक ? असलम शेख, फ़ारूख़ सिद्दिकी, जी॰ सुब्ब राव अऊर जगदीश शर्मा।\nस्टार बने के बाद राउर सबसे ज्यादा क्य मिस करेला ?\nहमार दादा जी के, राउर हमार स्ट्रगल में ही साथ देहलन, हमार कामयाबी नाहीं देखलन।\nमनोज जी, नयके एक्टर,जवन अभी इ इंडस्ट्री में आपन पैर जमावे क कोशिश करत हऊअन, ओनके कोइ राय ?\nअईसन कलाकारन से हम बोलब कि कड़ी मेहनत करें अऊर आपन काम से काम रखें।\n17 comments posted (Showing 1 to 10)just give me one chance sirPosted by : anand deo kumar yadav at 20:27:00 on 2014-06-14i mamovie album and art director jo bhi admi bhojpuri film mai kaam krne ko interested hai aur jo bhi accha gana ya film story likhte hai wo hume mere mail id pai apna story aur songs likh kar bheje agar apki khani ya song psand ayi to apko humare sath kaam krne ka mauka milaga email-djsingh730@gmail.comPosted by : dj singh at 13:37:39 on 2014-02-19hi दोस्तों मेरा नाम शहीद खान है हम एक नाकाम इंसान है अभी मेरी age22साल की है अभी तक मई कुछ नहीं कर पाया हूँ पहले सोचा उर्दू शाएर बनू नहीं बन पाया फिर बाद में सोचा बहुत पढूंगा नहीं पढ़ पाया फिर अभी सोचता हूँ singer बनू किया करू मंजिल पाने के लिए कुछ खोना पड़ता है और मेरे पास खोने के लिए कुछ भी नहीं है बस अब किया लिखू जियादा दर्द लिखने से फायेदा नहीं है कियूँ की तुम जितना दर्द लिखो गे लोगों को बताओगे उतना ही दर्द देते है लोग ♥♥♥♥हम अपनी बेबस ज़िन्दगी से कभी कुछ उधार नहीं लेते ♥♥♥♥हम मौत भी लेते है तो कफन दे कर ♥♥♥♥♥mobil no+97430057820now living दोहा क़तर Posted by : shahid khan at 01:42:41 on 2013-10-06sir ji.pls halp me meri madad kigiye me ab anaath ho chuka hun men bhojpuri me kaam.karn chahata hun par kahin par koi bhi mujhe chance nahi deraha hai sab yahi kahte hai ki pese kitne lagaoge me 5500rupay.ki nokari karke apna pet paalt hun mammi our papa ke jane ke baad mein bilkul akela ho gaya hun mujhe anaath par kripa kari sir ji mein acting achhi kar leta hun bas k mouka chahiye age mein kuch nhi ban paunga to shayad mein ji bhi nahi paunga kyun ki akele jin bahut muskil hota hai yah mene ab jaana hai ki akela pan kya hota hai sir ji pls meri.madad kigiye badi ummid ke saath me aapko yah likh raha hun ki mein khud ko khud ko kisi layak ban sakun sir ji yah mera no.hai 08412878724 our kya kahun sir ji bas mujhe ek mouka de digiyePosted by : rahul varma at 11:47:55 on 2013-09-29manojn ji namskar aap fillm bahut acha kam karte hamko bahut acha lgta heeeee peem kemarPosted by : prem kumar at 21:08:48 on 2013-01-27you are the real comedian your all comedian step i like very much i am your fainPosted by : manoj paswan at 18:52:56 on 2012-12-17 i wasabig fan.....batasa chacha...but present time me....fam ravi kisan and..pawan singh and manoj bhaiya..aur nirahu bhaiyaPosted by : Raju at 12:42:49 on 2012-11-30का हो बताशा चाचा ठीक बारा न अपने के औटोग्राफ रखले बानी फेन से देखत चाह तानी आपने के प्रणाम Posted by : kaushal singh at 12:50:18 on 2012-09-13wah re batasa chach hum ap se milal chahut bani plsPosted by : santosh kumar at 04:30:28 on 2012-09-01khoon pasina is best moove and best gana yah film bahut hi best hai mai nirahua and pawan singh ko thankyouPosted by : rajesh kumar singh at 17:20:18 on 2012-05-09\nSay something You may like theseभिखारी ठाकुर सम्मान : अखिलेश कुमार, प्रशांत निशांत, विनय बिहारी भी सम्मानित होली पर रिलीज़ होगी कईसन पियवा के चरित्तर बा ‘सुरो के महासंग्राम’ के ग्रैन्ड फिनाले में यू.पी. का प्रतिनिधित्व करेंगी कल्पना सिंहछात्र राजनीति पर ‘‘जंग’’ कल से सिनेमाघरों में‘‘हार ना पाई प्यार हमार’’ क शूटिंग 10 मई सेभक्ति भाव में डूबे रवि किशन निरहुआ-पाखी की "निरहुआ मेल"‘साजन चले ससुराल’ के पचास दिन पूरेदक्षिण भारतीय फिल्मों में पाखी की इंट्रीमेरे नाम का गलत इस्तमाल हो रहा है ‘गोला बारूद’ में: राजकुमार पांडे


BHEL Recruitment 2019 : भारत हेवी इलेक्ट्रिकल लि. मध्ये विविध पदांची भरती - Majhinaukri.live\nHome / B.E. Jobs / BHEL Recruitment 2019 : भारत हेवी इलेक्ट्रिकल लि. मध्ये विविध पदांची भरती\nPrevious MWRRA Recruitment 2019 : महाराष्ट्र जलसंपत्ती नियमन प्राधिकरणामध्ये विविध पदांसाठी भरती प्रक्रिया\nNext AAI Recruitment 2019 : भारतीय विमानतळ प्राधिकरणामध्ये 120 अप्रेन्टिस पदांची भरती


जॉन एलिया - विकिपीडिया\nजॉन एलिया (14 दिसंबर 1931 –9नवंबर 2002) ब्रिटिश भारत में जनमल, पाकिस्तानी उर्दू शायर रहलें जिनके गैर-परंपरागत आ अराजक सोच वाला, आ अपना खाती खास ठसक वाला कवी के रूप में पहिचान बा। शायरी करे के अलावा एलिया एगो चिंतक-बिचारक, जीवनीकार, अनुबादक आ बिद्वान भी रहलें। इनके जनम उत्तर प्रदेश के अमरोहा में भइल आ ई रईस अमरोहवी आ सैय्यद मुहम्मद तकी के भाई रहलें जे दुनों लोग पत्रकार आ मनोबिस्लेशक रहल। इनके चचियाउत भाई लोग में मशहूर फिलिम डाइरेक्टर कमाल अमरोहियो रहलें।\n(1931-12-14)14 दिसंबर 1931\nअमरोहा, उत्तर प्रदेश, ब्रिटिश भारत\n8 नवंबर 2002(2002-11-08) (उमिर 70)\nउर्दू शायर, बिद्वान, बिचारक\nशायद, या'नी, लेकिन, गुमान, गोया, फरनूद\nज़ाहिदा हिना (अलगाव)\nएलिया कई भाषा के बिद्वान रहलें आ शिया होखे के बावजूद इनके पढ़ाई सुन्नी लोग के संस्था देवबंद में भइल रहे। कई किताबन के अरबी से उर्दू में अनुबाद भी कइलेन। इनके मेहरारू प्रसिद्ध लेखिका ज़ाहिदा हिना उर्दू साहित्य में आ पत्रकारिता में खास अस्थान रखे ली, हालाँकि बाद में इनहन लोग के अलगौझा भ गइल रहल। एलिया के निधन कराची में9नवंबर 2002 के दमा के दौरा पड़े के बाद सत्तर साल के उमिर में भइल।\nजॉन एलिया के जनम 14 दिसंबर 1931 के तत्कालीन ब्रिटिश भारत के राज्य उत्तर प्रदेश, के अमरोहा में भइल। इनके बाबूजी के नाँव सैयद शफ़ीक़ हुसैन रहल आ ई खुदे कई भाषा के जानकार आ शायर रहलें। एलिया के सुरुआती पढ़ाई अमरोहे में भइल। 1947 में भारत-पाक बाँट के बाद इनके भाई लोग 1950 में अमरोहा छोड़ पकिस्तान चल गइल आ छह बरिस के बाद इनहूँ के पाकिस्तान जाए के पड़ल, हालाँकि बतावल जाला कि अमरोहा से इनके लगाव उमिर भर रहल आ लगभग सालाना अमरोहा आइल करें।\nएलिया के बियाह ज़ाहिदा हिना से भइल जे बिहारी मूल के पाकिस्तानी लेखिका आ पत्रकार रहली आ तब बीबीसी में काम करें। बाद में इनहन लोग के अलगाव भ गइल।\nबाद के जिनगी, पूरा कराची में बीतल आ9नवंबर 2002 के इनके सत्तर बरिस के उमिर में दमा के दौरा पड़े के बाद अस्पताल में भर्ती करावल गइल जहाँ इनके निधन भ गइल।\nएलिया के रचना सभ में अराजकता, निराशा आ आशा के मिलजुल रूप, ठसक इत्यादि के भाव देखे के मिले ला आ जिनगी के प्रति उनके ब्यंग बहुत तीखा होला। अपना के खुद के परिचय कुछ एह रूप में रखे लें:\n“ मैं जॊ हूँ, जॉन एलिया हूँ जनाब\nमेरा बेहद लिहाज कीजिएगा। ”\nआ जिनगी के अर्थ के बारे में परसिद्ध कहनाम कि,\n“ है ग़नीमत कि इसरार-ए-हस्ती से हम\nबेख़बर आए हैं, बेख़बर जायेंगे। ”\nबतावल जाला कि 1990 में एगो मुशायरा में शेर पढ़े के मूड में आवे खाती आपन कपार पीट-पीट के ऊ ई शे'र पढ़लें:\n“ इन किताबों ने बड़ा ज़ुल्म किया है मुझ पर\nइनमे इक रम्ज़ है जिस रम्ज़ का मारा हुआ ज़ॆह्न\nमुज़्दा-ए-इशरत-ए-अंजाम नहीं पा सकता\nजिंदगी में कभी आराम नहीं पा सकता।\nमौत के बारे में इनके शायराना स्टाइल कोट कइल जाला:\n“ कितनी दिलकश हो तुम, कितना दिलजो हूँ मैं\nक्या सितम है कि हम लोग मर जायेंगे।\nएलिया खाली शायरे भर ना रहलें बलुक सूफी आ इस्माइली परंपरा के लोग के जीवनी, अउरी कई किसिम के गद्य रचना आ अरबी से उर्दू अनुबाद भी कइलेन। एह में कुछ प्रमुख के नाँव नीचे दिहल जात बा:\nहसन बिन सबा\nरासैल इख्वा अल सफ़ा\nएलिया पाकिस्तान के मशहूर अखबार जंग के संपादन भी कइलेन।\nकैलिफोर्निया यूनिवर्सिटी इनके याद में एगो वजीफा देले। पाकिस्तान सरकार इनके याद में एगो डाक टिकट जारी कइले बा आ कराची में इनके नाँव प एगो सड़क भी बा।\n↑ "शायर जॉन एलिया नहीं रहे | BBC Hindi". Bbc.com. Retrieved 2018-03-18.\n↑ Hasan, Fawad. "Not gone: Jaun Elia's ideas still reverberating in the hearts of the young - The Express Tribune". Tribune.com.pk. Retrieved 2018-03-18.\n↑ "Aik hi shakhs tha jahan mein kiya?: Literatis celebrate 86th birthday of Jaun Elia – Daily Pakistan". En.dailypakistan.com.pk. 2017-12-14. Retrieved 2018-03-18.\n↑ "John Elia Scholarship Endowment in Support of Veterans - University of California-Merced Scholarships". Ucmerced.academicworks.com. 1980-01-01. Retrieved 2018-03-18.\n↑ "Jagran Special Shayar Jaun Elia never afraid from threat of Pakistan". Jagran.com. 2017-12-14. Retrieved 2018-03-18.\nजॉन एलिया - इंटरनेट मूवी डेटाबेस (IMDb) पर।\nजॉन एलिया – रेख़्ता.कॉम पर।\nजौन एलिया की कुछ बेहतरीन शायरी\n"https://bh.wikipedia.org/w/index.php?title=जॉन_एलिया&oldid=673705" से लिहल गइल\nLast edited on7जून 2020, at 06:18\nएह पन्ना पर आखिरी बेर संपादन7जून 2020 के 06:18 बजे भइल रहल।


विवेकानंद - विकिपीडिया\n(स्वामी विवेकानंद से अनुप्रेषित)\nस्वामी विवेकानंद, शिकागो में, सितंबर 1893। बायें उनुके अपने राइटिंग में: "one infinite pure and holy – beyond thought beyond qualities I bow down to thee".\n(1863-01-12)12 जनवरी 1863\n4 जुलाई 1902(1902-07-04) (उमिर 39)\nबेलूर मठ, बंगाल प्रेसीडेंसी, ब्रिटिश राज\n(अब बेलूर, पच्छिम बंगाल)\nश्री रामकृष्ण परमहंसदेव\nमॉडर्न बेदांत, राज योग\nराज योग, कर्म योग, भक्ति योग, ज्ञान योग, मेरे गुरु\nप्रमुख चेला लोग\nअशोकानंद, विरजानंद, परमानन्द, अलसिंगा पेरूमल, अभयानंद, सिस्टर निवेदिता, स्वामी सदानंद\nसुभाषचंद्र बोस, अरविंद घोष, बाघा जतिन, महात्मा गाँधी, रबींद्रनाथ टैगोर, चक्रवर्ती राजगोपालाचारी, जवाहरलाल नेहरू, बाल गंगाधर तिलक, जमशेदजी टाटा, निकोल टेस्ला, सारा बर्नहार्ट, एमा क्लावी, जगदीश चंद्र बासु, एनी बेसेंट, रोमां रोलां।\n"उठऽ, जागऽ, आ तबले मत रुकऽ जबले लक्ष्य न मिल जाय"\nस्वामी विवेकानंद (बंगाली: স্বামী বিবেকানন্দ; 12 जनवरी 1863 —4जुलाई 1902) भारत के एगो आध्यात्मिक नेता आ रामकृष्ण परमहंस के शिष्य रहलें। ऊ वेदांत के बिख्यात आ परभावशाली बिद्वान रहलें। जनम के नाँव नरेंद्र नाथ दत्त रहल। ऊ दर्शन आ धर्म के बिद्वान भर ना रहलें बलुक एगो तेज तर्रार समाज सुधारक भी रहलें आ हिंदू धर्म में सुधार के काम भी कइलन। विवेकानंद, रामकृष्ण मठ आ रामकृष्ण मिशन के अस्थापना कइलें।\nउनुका के अमेरिका स्थित शिकागो में सन् 1893 में आयोजित विश्व धर्म महासभा में भारत की ओर से सनातन धर्म पर दिहल भाषण खातिर जानल जाला जवना के सुरुआत "अमरीकी भाई बहिनी लोग…." के वाक्य से भइल। उनुकर ई संबोधन सभके दिल जीत लिहलस।\nकलकत्ता के एक ठो उच्च-वर्गीय बंगाली परिवार में जनमल विवेकानंद, अध्यात्म के ओर मुड़ गइलेन। ऊ अपना गुरु रामकृष्ण देव से शिक्षा से परभावित भइलें आ उनसे ई सीखलें कि सगरी जीव में पबित्र शक्ति के बास बा आ एही कारन मानव मात्र के सेवा से ईश्वर के सेवा भी होखी। रामकृष्ण के गुजर जाए के बाद विवेकानंद पूरा भारतीय उपमहादीप के ब्यापक भ्रमण कइलेन आ ओह जमाना के ब्रिटिश भारत के परिस्थिति सभ के सीधा ज्ञान हासिल कइलें। एकरे बाद ऊ अमेरिका के जतरा कइलेन आ 1893 में शिकागो में भइल बिस्व धर्म संसद में भारत के प्रतिनिधित्व कइलेन। विवेकानंद हिंदू दर्शन के ऊपर अमेरिका, इंग्लैंड, यूरोप आ भारत में सैकड़न लेक्चर आ क्लास चलवलें। विवेकानंद के देसप्रेमी संत के रूप में मानल जाला आ भारत में उनके जनम दिन राष्ट्रीय युवा दिवस के रूप में मनावल जाला।\n↑ "World fair 1893 circulated photo". vivekananda.net. पहुँचतिथी 11 अप्रैल 2012.\n↑ 3.0 3.1 Michelis 2005. sfn error: no target: CITEREFMichelis2005 (help)\n↑ Dutt, Harshavardhan (2005), Immortal Speeches, New Delhi: Unicorn Books, p. 121, ISBN 978-81-7806-093-4\n↑ Virajananda 2006, p. 21. sfn error: no target: CITEREFVirajananda2006 (help)\nSwami Vivekananda's travels in India\nकाम आ दर्शन\nशिक्षा आ दर्शन\nअउरी चेला लोग आ मित्र-दोस्त\nविवेकानंद के नाँव पर\nस्थापित शिक्षा संस्थान\nविकिस्रोत पर पाठ\nआइ॰एस॰एन॰टी॰: 0000 0003 6857 3748\nबी॰एन॰एफ॰: cb121727683 (data)\nThe SBN id SBLV190478 is not valid.\nसाइनी (CiNii): DA03812603\n"https://bh.wikipedia.org/w/index.php?title=विवेकानंद&oldid=682397" से लिहल गइल\n1863 में जनम\n1902 में निधन\nलेख जिनहन में बंगाली-भाषा के पाठ बाटे\nएह पन्ना पर आखिरी बेर संपादन 13 जनवरी 2021 के 04:54 बजे भइल रहल।


गाजियाबाद के धरती से पहिली बेरा कवनों भोजपुरी किताब के लेखन आउर लोकार्पण भइल —- – भोजपुरी पंचायत\nजयशंकर प्रसाद द्विवेदी के लिखल भोजपुरी काव्य संकलन ” पीपर के पतई ” के लोकार्पण कल पूर्वाञ्चल भोजपुरी महासभा के आहूत परिचरचा “भोजपुरी भाषा के रचनात्मक आंदोलन ” जवन कविनगर स्थित वरिष्ठ नागरिक मनोरंजन केंद्र मे भइल । भोजपुरी भाषा के विकास खाति का करल जा सकेला , कइसे करल जा सकेला , एह आंदोलन मे अबे तक का का भयल बा , कब से भोजपुरी के रचनात्मक आंदोलन शुरू भइल आउर आगे एह आंदोलन के कइसे गति दीहल जा सकत बा , एहु बात पर विचार कइल गइल ।\nपरिचारचा मे बोलत अध्यक्ष मैनेजर पाण्डेय जी कहनी कि कबीर बाबा भोजपुरी के आदि कवि बानी आउर हिन्दी के विकास खाति भोजपुरी के बलि ना दीहल जा सकत । विशिष्ट अतिथि डॉ रमाशंकर श्रीवास्तव जी अनगिनत ज्ञात – अज्ञात भोजपुरी के रचनात्मक आंदोलन के सेवकन इयाद करत कहनी कि आज भोजपुरी भाषा के लग्गे सभ कुछ ह । भोजपुरी भाषा कवनों बात के मोहताज नईखे । आज तक भोजपुरी भाषा के हर विधा पर काम भइल बा आउर हो रहल बा ।\nविषय प्रवर्तन करत जयशंकर प्रसाद द्विवेदी जी अपने उद्बोधन मे कहनी – “भाषा के सवाल चारूओर बा। भाषा खाली अपना अनुभव के अभिव्यक्त करे के रास्ता ना ह, ऊ त सभ्यता के संस्कारित करे वाला वीणा ह आ संस्कृति के शब्द देबे वाला वाणी ह। आज के मंच बड़ा समृद्ध बा। एकरा समृद्धि के ई कारण बा कि ईहाँ भोजपुरी के चिंता करे वाला हर प्रकार के मनीषी आ व्यक्तित्व के आगम भइल बा। विषय के प्रस्तुत करत हम ईहे कहब कि आज भोजपुरी खातिर कतहूँ से निराशा के बात नइखे। साहित्य के खूबे संवर्धन होता। अनगिनत पत्रिका-ई पत्रिका प्रकाशित हो रहल बाड़ी, ‘भोजपुरी-टाइम्स’ जइसन दैनिक समाचार पत्रो निकलत बा, अनगिनत लोग लिखतो बा, किताबो छपत बा, बाकिर पाठक जागरूक बाड़े का? केहू ओह कितबवन के खरीद के पढ़े के तैयार बा का? ई सबसे बड़का दुख के बात बा? तनी एहू पर विद्वत समाज के सोचे के पड़ी ?”


बिहार कैडर के अधिकारी शशिकांत शर्मा कैग बनले – टटका खबर\nकाल्हु बुध का दिने पिछलका कैग विनोद राय के रिटायर भइला का बाद आजु उत्तर प्रदेश के निवासी आ बिहार कैडर के अधिकारी, आ रक्षा सचिव रहल शशिकांत शर्मा कैग के शपथ ले लिहलें. शपथ लेबे के आयोजन राष्ट्पति भवन में भइल जहवाँ राष्ट्रपति प्रणब मुखर्जी उनुका के पद आ गोपनीयत के किरिया धरवलें. शशिकांत शर्मा 24 सितंबर, 2017 ले कैग रहीहें. एह समारोह में प्रधानमंत्री मनमोहन सिंह आ भाजपा नेता लालकृष्ण आडवाणी समेत अनेके लोग मौजूद रहुवे\nTags: कैग, शशिकांत शर्मा


बतकुच्चन – ५२ – Anjoria\nपिछला दिने भइल चुनाव परिणाम अवते यूपी में जीते वाला दल के समर्थक बवाल, खुराफात कइल शुरू कर दिहले. आलोचना होखे लागल त ओह लोग के नेता कहलन कि ई सब उनुका पार्टीवालन के खुराफात ना ह, ई त हारल पार्टी के खुरचाल के नतीजा ह. हँ हँ मानत बानी कि ऊ खुरचाल ना कहले बलुक षडयन्त्र कहले. आजु का राजनीति में भ्रष्टाचार आ षडयन्त्र के बोलबाला बा. कवनो नेता के बयान एह शब्द के इस्तेमाल कइला बिना पूरा ना होखे. हम ठहरनी भोजपुरिया आ कोशिश करीले कि जहाँ ले संभव होखे भोजपुरिये शब्द इस्तेमाल करीं. दोसरो भाषा के शब्द में ओह शब्द के पहिले राखीं जवन भोजपुरी के प्रकृति बा सुभाव का नियरा होखे. भ्रष्टाचार खातिर सबले नीमन शब्द लागल भठियरपन आ भ्रष्टाचारी खातिर भठियारा. ओही तरह षडयन्त्र खातिर सबले नीमन शब्द होखी खुरचाल आ षडयन्त्रकारी खातिर खुरचाली. खुरचाली में खुर आ चाल दुनु शामिल बा. खुर जानवरन के गोड़ के सबले नीचे वाला हिस्सा ह जवना के शरीर शास्त्र का हिसाब से आदमी के गोड़ के नोह से तुलना कइल जा सकेला. अब ई जानवर जब चलेले त जमीन के अपना खुर से खोरत जाले. बाकिर जानवर के चाल के खुरचाल ना कहल जा सके. खुरचाल खुराफातो के ना कहल जाव काहे कि खुराफात खुरचाल का चलते कइल जाला, खुराफात का चलते खुरचाल ना होखे. खुरचाल पहिले होखी तबे खुराफात हो सकेला. बाकिर इहो साँच होला कि हर खुराफात का पाछा खुरचाल ना होखे. कुछ लोग के सुभावे हो जाला खुराफात करे के आ ओह खुराफातियन के सगरी समाज जानेला. ऊ लुका छिपा के खुराफात ना करे. जबकि खुरचाल के असल तत्वे ई होला कि खुरचाली के असली चेहरा समाज का सोझा ना आ पावे आ ऊ आपन ढकोसला बनवले राखत खुरचाल करेला. एहीसे कवनो खेल में चाल त होला खुरचाल ना होखे. खुरचाल राजनीति, समाज आ संगठने में बेसी होला. खुरचाली के लोग चिह्न ना पावे आ ऊ आपन खुरचाल चलत नेक बनल रहेला. जहिया ओकरा चाल के पता चल जाला तहिया से ऊ खुरचाली ना रहि जाव खुराफाती हो जाला. काहे कि तब ओकरा चाल के चाल्हाकी हेरा गइल रहेला. एह खुर खुर के चरचा करत करत खरखर दिमाग में आ गइल. सोचे लगनी कि खरखर आ खुरखुर में का अन्तर होखेला. सोचला पर लागल कि खुरखुर आ खरखर में बेसी के फरक नइखे, पतई पर चलला से खरखर होला छाती में कफ चलला से खुरखुर. एह खर आ खुर के एक दोसरा का बदले इस्तेमाल से अइसन अंतर ना पड़े कि सुने वाला के मतिभ्रम हो जाव. हालांकि खुरचल आ खरचल का बारे में इहे बाति ना कहल जा सके. खखोरला के खुरचल कहल जाला आ खरचा कइला के खरचल. छपरा जिला के दिघवारा में एगो मिठाईवाला के खुरचन बहुते मशहूर हो गइल बा. ई खुरचन आइल त मथुरा से जहाँ दूध के खउलावत कड़ाही के किनारा पर जमत दूध के पपरा के खुरच के निकालल जाला आ ओकरे के एक पर एक तहियावत खुरचन बनि जाला. एह खुरचन के चरचा चलते जीभ ललचाये लागल बा. एहसे अब आजु बेसी ना खुरचब.


जेटली का खिलाफ मुहिम चलाए वाला भाजपा सांसद निलंबित – टटका खबर\nडीडीसीए मामिला में भाजपा गोल से फरका लाइन लेबे वाला अपना सांसद कीर्ति आजाद के आजु निलंबित करत पूछलसि कि तोहरा के काहे ना निकाल दीहल जाव.\nजान जाईं कि कुछ लोग अापन निजी मतलब ना सधला का चलते अइले दिन भाजपा का खिलाफ बयान बाजी करत रहेलें. एहमें सबले खास क के सोझा आइल बाड़ें शत्रुघ्न सिन्हा जिनका मलाल बा कि भाजपा उनुका के बिहार के मुख्यमंत्री लायक काहे नइखे मानत.\nअब नया पर उभरल बाड़न कीर्ति आजाद जे वित्तमंत्री अरुण जेटली का खिलाफ मोर्चा खोल दिहले बाड़न आ अपना के भठियरपन का खिलाफ लड़े वाला लड़ाका साबित करावे पर लागल बाड़न. भाजपा का तरफ से कीर्ति के साफ समुझा दीहल गइल रहुवे कि गोल का खिलाफ लाईन मत लेस बाकिर कीर्ति के जेटली से अतना खुन्नस बा कि ऊ उनुका के नुकसान चहुँपावे के कोशिश में लागल बाड़न.\nपिछला दिने जेटली इशारो कइले रहलन कि एगो सांसद सोनिया गाँधी से मिलल रहलें जेटली के निपटा देबे का बारे में बात करे खातिर.\nTags: अरुण जेटली, कीर्ति आजाद, भाजपा, शत्रुघ्न सिन्हा


कुवैत एयरवेज़ कुवैत क राष्ट्रीय वायु सेवा ह, जेकर मुख्यालय कुवैत अन्तर्राष्ट्रीय विमानक्षेत्र की परिसर में स्थित बा। इ कंपनी मध्य पूर्व, भारतीय उपमहाद्वीप, यूरोप, दक्षिण पूर्व एशिया एवं उत्तरी अमरीका में अनुसूचित अन्तर्राष्ट्रीय सेवा संचालित करेले। एकर प्रमुख आधार कुवैत अन्तर्राष्ट्रीय विमानक्षेत्र में आइल बा।\n2 कंपनी संबंधी मामला\n3 मुख्य अधिकारी\n5 सहायक कंपनियाँ और गठबंधन\n6 गंतव्य स्थान\n7 कोड साझा करार\n8 वर्तमान जहाजी बेड़ा\n9 वर्तमान विकास\nए विमान सेवा का इतिहास 1953 मे व्यापारिन की एगो समूह द्वारा कुवैत सरकार की साथ 50:50 की भागेदारी मे शुरू कइल गईल कुवैत नॅशनल एयरवेज़ से शुरू होला। ओही वर्ष ब्रिटिश ओवरसीज एयरवेज़ कॉर्पोरेशन क एगो सहायक कंपनी ब्रिटिश इंटरनॅशनल एयरलाइन्स, जवन की कुवैत मे चार्टर्ड विमान सेवा और रखरखाव संबंधी सेवा प्रदान करे, ओकरी साथ एगो पाँच साल क अनुबंध कइल गईल। दुगो डकोटा विमानन की खरीदारी की साथ 16 मार्च 1954 से सेवा आरंभ हो गईल।\nपरिचालन की पहिला ही साल में ए विमान सेवा द्वारा 8966 यात्री लोग यात्रा कइल लो। जुलाई 1955 मे एकर नाँव कुवैत एयरवेज़ करा गईल और मई 1958 मे ब्रिटिश ओवरसीज एयरवेज़ कॉर्पोरेशन की साथ प्रबंधन और परिचालन खातिर एगो नया करार कइल गईल। अप्रैल 1959 मे कुवैत एयरवेज़ ब्रिटिश इंटरनॅशनल एयरलाइन क अधिग्रहण क लिहलस।\nकंपनी संबंधी मामलासंपादन\nदिसंबर 2013 की जानकारी की अनुसार कुवैत एयरवेज़ कुवैत सरकार क पूर्ण स्वामित्व वाली कंपनी ह।\nजनवरी 2016 की जानकारी की अनुसार अब्दुल्लाह अल शरहा एकर मुख्य कार्यकारी अधिकारी हवं।\nअल फ़रवानियाह गवरनोरेट मे स्थित कुवैत इंटरनॅशनल एयरपोर्ट प कुवैत एयरवेज़ क मुख्यालय बा।\nसहायक कंपनियाँ और गठबंधनसंपादन\nकुवैत एयरवेज़ क कईगो सहायक कंपनी बाड़ी स जवन की कुवैत एयरवेज़ की नियर निजीकरण की प्रक्रिया की अलग अलग चरण से गुजरत बाड़ी स।\nकुवैत एवियेशन सर्वीसज़ कंपनी (KASCO)\nऑटोमेटेड सिस्टम्स कंपनी. (1989 से जी. डी. एस. प्रोवाइडर)\nआपन बढ़त माँग और 1990 मे भइल युद्ध की दौरान आपन सेवा चालू रखे खातिर कुवैत एयरवेज़ कई सारा एयरलाइन्स के साथ गठबंधनों कइले बा।\nशॉरौक एयर (2003 मे परिचालन बंद)\nट्रांस वर्ल्ड एयरलाइन्स (1 दिसंबर 1999 से जे.एफ. के. और शिकागो से कुवैत सिटी की मध्य कोड करार की साथ आरंभ)\nनवम्बर 2013 ले, एकरी मुख्य मथक कुवैत अंतर्राष्ट्रीय हवाई अड्डा से, कुवैत एयरवेज एशिया, यूरोप, उत्तरी अमरीका और मध्य पूर्व की 34 अन्तर्राष्ट्रीय गंतव्य स्थान खातिर उड़ान भरे ले।\nकोड साझा करारसंपादन\nनिम्नलिखित एयरलाइन कंपनी से कुवैत एयरवेज क कोड साझा करार बा:\nवर्तमान जहाजी बेड़ासंपादन\nजनवरी 2017 एकरी बेड़ा में निम्नलिखित जहाज शामिल रहली स:\nएगो एयरबस A300-600, एगो A310-300, एगो A319, एगो A320, दुगो A340-500 और एगो बोईंग 747-8BBJ\nऑक्टोबर 2013 में, कुवैत एयरवेज की लगे मध्य पूर्व में सबसे प्राचीनतम में से औसत उम्र 20 साल वाला एगो एयरक्राफ्ट पार्क रहे। ओ महिना में, इ कम्पनी आपन रख रखाव क सुविधा प्रेस के देखे खातिर खोल दिहलस ताकि सभे देख ले की ओकर विमान बेड़ा क रख रखाव कौने तरह से होता, ओकरी पहिले एकर खराब रख रखाव से संबंधित बहुत अफवाह उड़ल रहे। ओही साल की दिसम्बर में इ कम्पनी एयरबस की साथ 15गो A320 नियो और 10 गो A350-900 लिहले क मेमोरेंडम ऑफ़ अंडरस्टैंडिंग साइन कइलस।\n↑ 1.0 1.1 Dron, Alan (22 जनवरी 2016). "Kuwait Airways looks to double passengers at KWI". Air Transport World.\n↑ "World Airline Directory – Kuwait Airways, Ltd". Flight. 73 (2569): 539. 18 अप्रैल 1958. ओरिजनल से9अगस्त 2013 के पुरालेखित.\n↑ "Kuwait Airways Airlines". cleartrip.com.9फरवरी 2017.\n↑ "UPDATE 1-Kuwait Airways to buy 25 new Airbus jets and lease 12 more". Reuters.2दिसंबर 2013. ओरिजनल से 20 जनवरी 2014 के पुरालेखित. Unknown parameter |deadurl= ignored (मदद)\n↑ "Kuwait Airways Head Quarters". Ahmadiah Contracting & Training Co.\n↑ "Winter Timetable (Effective 27 अक्टूबर 2013 – 29 मार्च 2013)". Kuwait Airways.7November 2013. ओरिजनल (PDF) से4दिसंबर 2013 के पुरालेखित.\n↑ "Profile on Kuwait Airways". CAPA. Centre for Aviation. ओरिजनल से 2016-11-03 के पुरालेखित. पहुँचतिथी 2016-11-03. Unknown parameter |dead-url= ignored (मदद)\n↑ "Kuwait Airways fleet". Airfleets.net.\nविकिमीडिया कॉमंस पर संबंधित मीडिया Kuwait Airways पर मौजूद बा।\n"Summer Schedule (Effective 31 मार्च 2013 – 26 अक्टूबर 2013)". Kuwait Airways.7मार्च 2013. ओरिजनल (PDF) से 11 अगस्त 2013 के पुरालेखित.\n"https://bh.wikipedia.org/w/index.php?title=कुवैत_एयरवेज़&oldid=645782" से लिहल गइल\nLast edited on 29 नवंबर 2018, at 06:05\nएह पन्ना पर आखिरी बेर संपादन 29 नवंबर 2018 के 06:05 बजे भइल रहल।


महादेव कुमार सिंह जी के लिखल भोजपुरी कहानी दहेज के मार | जोगीरा\nHome भोजपुरी साहित्य भोजपुरी कथा-कहानी महादेव कुमार सिंह जी के लिखल भोजपुरी कहानी दहेज के मार\nमहादेव कुमार सिंह जी के लिखल भोजपुरी कहानी दहेज के मार\nपरनाम ! स्वागत बा राउर जोगीरा डॉट कॉम प, रउवा सब के सोझा बा महादेव कुमार सिंह जी के लिखल भोजपुरी कहानी दहेज के मार, पढ़ीं आ आपन राय जरूर दीं कि रउवा महादेव कुमार सिंह जी के लिखल भोजपुरी कहानी ( Bhojpuri Kahani) कइसन लागल आ रउवा सब से निहोरा बा कि एह कहानी के शेयर जरूर करी।\nएतबार के भोर में चुलबुलिया के ससुराल से फोन आईल कि ई बार फेर से चुलबुलिया के एगो लइकी पैदा भईल। एतना सुनते चुलबुलिया के माई-बाबू के जोर से माथा ठनक गईल, अईसन लागल जइसे कि उनके उपर कोई पहाङ गिर गईल।\nचुलबुलिया के माई कहले-“ इ सब भाग के खेल बा, जेकरा कपार मे जे लिखल रही ओही न होई ? बेचारी के पहिले से एगो लईकी रहे फेर से लईकिए भईल, ई सब सुनके चुलबुलिया के बाबू से न रहल गईल- “अरे का बकतारे जे होएके रहल ऊ हो गईल, पहिले से एगो लक्ष्मी रहे एगो आउरो लक्ष्मी आ गईल, ओइसे भी बेटा-बेटी कोई अपना हाथ के चीज थोडे न बा ?\nई सब सुनके चुलबुलिया के माई तिलमिला गईल- “ हाँ रऊरा खूब मेंही से बतियातानी बेटी के बोझ जेकरा उपर पङता ओही जानेला, एगो कहावत बा न कि “जाके पाँव न फटे बेवाई3का जाने पीङ पडाई , रऊरा के हम का कही ? भाग मे जे रहे ओहे भईल। अब बात के बतंगङ कईला से कोई फायदा नईखे, हमरा भी चुलबुलिया के लईकी पैदा भईला से थोरे न दुख बा? हम त ओकर भविष खतिरा चिन्ता में बाणी कि जेकरा एको पईसा के आमदनी नईखे ऊ दू-द् गो लईकिया खातिर दहेज कहाँ से लाई? रऊरा त जानतानी कि दहेज के चोट केतना खतरनाक होला?\nचुलबुलिया के बाबू अपन धरम पत्नी के बात सुनके उबिया गईलन आउर कहलन कि- “हमराके तु का सुनाबेल ? सारी दुनिया जानता कि नारी स्नेह और ममता के समंदर होला लेकिन जब हमरी समाज में फलल-फुलल बिषाणु मिश्रित दहेजरूपी पौधा के हमरी अपने लोगवा घर घर मे लगाके ओकरा खूब पोषित करेलन तब ऊहे पौधा स्नेह और ममता के प्रतिरूप हमरी सम्पूर्ण नारी शक्ति के वर्तमान और भविष्य दूनो के तबाह कर देला। ओइसे भी अब हमनी के हाथ में का बा? आउर लईकिया के पैदा होतही तु ओकर दहेज के बारे मे काहेके बखान शुरू कईले बारू? तोहके काहे खतिरा आजे से दहेज के दरद सतावे लागल?\nअगर गौर कईल जाये तो चुलबुलिया के माई-बाबू अपना समाज में प्रचलित दहेज के मार बहुत करीब से देखले औरो महशूश कईले बारन। जी हाँ दहेज के बारे में हमनी के पूरे समाज के सोचे के पड़ीदहेज के टीस औरो जखम के ओही लोग समझिहे जिनका दहेज के चोट औरो पीङा से सामना भईल होई।\nदहेज के मारल आज केतना घर बरबाद हो गईल, केतना त अईसन उजर गईल कि उठे के सऊर तक नईखेआजो बहुत अईसन घर बा जहाँ पर दहेज के कारण कई जबान बिटिया के हाथ पीयर नईखे भईल। दहेज खतिरा एक-एक पईसा के जुगाङ में आदमी के जूता घिस जाला और संतुलन बिगङ जाला। दहेज के कारण जौना घर में सालों-साल से शादी के समय बढावल जाला, उनकर माई-बाबू के बारे मे सोची कि उनकरा ऊपर का बितत होई? ई सब दरद ओही बाबू भईया समझ पईहें जिनका दहेजरूपी राक्षस से पाला परल होई।\nदहेज के पीडा जहरीला से जहरीला साँप औरो बिच्छुओ के टंकार से भी ज्यादा खतरनाक होला। ई पीडा जननी के प्रसव पीडा से हजारो गुणा ज्यादा औरो लम्बा समय तक तन-मन दूनो के चोटिल करत रहेला।\nदहेज हमरी समाज के अइसन संताप बा कि पवित्र कन्या के जनम होतहीं माई-बाबू कन्या के बड़का बोझ समझेलन। दहेज लेन-देन दूनो अपराध बा लेकिन भीतर-भीतरे लोग दहेज लेन-देन करे से तनिको परहेज नईखे करेलन। बाकी ऊ दिन अब दूर नईखे जब दहेज जईसन अपराध आऊर पाप पर पूर्णतः प्रतिबंध लग जाई। भगवान श्री कृष्ण, श्रीराम, बुद्ध औरो महावीर के हमनी के पवित्र माटी से सामाजिक कुरूति मिटाबे के अब समय आ गईल बा।\nअपना देश प्रदेश मे सदियों से चलल आ रहल कुरूति से हमनी मिलजूल के लडी आउरो आवाज उठाई। एही बीच एगो बङका खुशी के बात ई बा कि हमनिए के समाज में कुछ अईसन देवतुल्य महामानव बारन जे दहेज के सख्ती से विरोध करेलन आऊर अपन लईका-लईकी के शादी में एको पईसा दहेज लेन-देन न करेलन। हमरी समाज आऊर हमरी पवित्र धरती मईया बिना दहेज के शादी करेबाला अईसन महान, आदर्शवादी आउरो संस्कारी लोग व उनके पूरे परिवार के सदा-सदा के लेल ऋणी रही।\nभोजपुरी कहानी दहेज के मार\nपिछला लेखचना दाल तड़का बनावे के विधि\nअगिला लेखदेवेन्द्र कुमार राय जी के लिखल भोजपुरी बालगीत


दंगा – टटका खबर\nसाल 2013 में दंंगा का मामिला में उत्तर प्रदेश सबले उपर रहल\nसाल 2013 में देश भर में सबले अधिका दंगा उत्तर प्रदेशे में रहुवे. एहिजा कुल 247 गो दंगा के घटना दर्ज भइल रहे. साल 2014 में राज्य एह मामिला में आपन मौजूदगी ओही तरह बनवले बा. पिछला साल देश भर में 823 गो दंगा भइल रहुवे जवना में 133 लोग मराइल रहे. अकेले यूपी में\nदेश भर में ईद के त्योहार मनावल गइल\nमंगल का दिने देश भर में ईद के त्योहर मनावल गइल. एहमें यूपी के सहारनपुर शहरो शामिल रहल जहवाॅ पिछला दिने दंगा हो गइल रहे. आजु ईद मनावे ला सहारनपुर में लागल कर्फ्यू कुछ देर ला हटा दिहल गइल.\nउत्तर प्रदेश के पश्चिमी इलाका मे चलत साम्प्रदायिक तनाव आ पिछला साल दशहरा पर फैजाबाद मे भइल दंगा का चलते अबकी के त्योहार संगीन का पहरा में मनावल जाई. दशहरा आ बकरीद त एही महीना में पड़ल बा. दीवाली अगिला महीना तीन तारीख के पड़ल बा. हाल का तनाव का चलते मुजफफरनगर आ ओकरा नियरा\nराष्ट्रपति से अखिलेश सरकार बर्खास्त करे के मांग कइली मायावती\nबसपा सुप्रीमो मायावती आजु अपना पार्टी के नेता लोग साथे राष्ट्रपति प्रणव मुखर्जी से मुलाकात क के उत्तर प्रदेश मे अखिलेश सरकार के बर्खास्त क के राष्ट्रपति शासन लगावे के माँग कइली. राष्ट्रपति के मुजफ्फरनगर आ शामली के दंगन का बारे में बतावत मायावती कहली कि प्रदेश में कानून व्यवस्था चरमरा गइल बा आ जंगल\nदंगा करवला से बढ़िया मर गइल समुझेले आजम खाँ\nमुजफ्फरनगर मे पिछला दिने भइल दंगा ले के एगो खबरिया चैनल अपना स्टिंग आपरेशन में आजम खाँ के नाम अइला का बाद राजनीति तेज हो गइल बा. विपक्ष आजम खाँ पर मुकदमा दर्ज करावे के माँग करत बा त संसदीय कार्यमंत्री मोहम्मद आजम खां के कहना बा कि उनकर नाम साजिशन लिहल गइल बा. कहलन


मनुज बली नहीं होत है, समय होत बलवान (बतकुच्चन १३६) – Anjoria\nमनुज बली नहीं होत है, समय होत बलवान. बाकिर आदमी समय के बान्ह पावे भा ना ओकरा के मापे के कोशिश हमेशा करेला. अब त घंटा मिनट सेकेंड चलत बा बाकिर एक जमाना में त्रुटि, रेणु, लव, लीक्षक, विपल, पल. घटि, मुहुर्त के इस्तेमाल होखत रहे.तब दिन भर में साठ घटि होत रहे. एक घटि आजु का हिसाब से चौबीस मिनट के होखत रहे. एक घटि में साठ पल, एक पल में साठ विपल, एक विपल में साठ लव, एक लव में साठ रेणु, एक रेणु में साठ त्रुटी. हिसाब करत में दिमाग पगला जाई. पता ना समय के अतना महीन माप के जरूरत का रहे ओह जमाना में. आजु त एकर इस्तेमाल अंतरिक्ष विज्ञान में होखेला. तब शायद ग्रह नक्षत्रन के अध्ययन में एकर इस्तेमाल होखत होखे.\nएगो दोसरा माप में एक युग में बारह बरीस, एक बरीस में दू गो आयन उत्तरायन आ दक्षिणायन, एक आयन में छह महीना, एक महीना में तीस दिन, एक दिन में आठ पहर, एक पहर में … छोड़ीं एह चरचा के. लवटल जाव आम जरूरत के चरचा प. आजु काल्हु, परसो त खूब सुने के मिलेला बाकिर कबो कबो तरसोंवो सुने के मिल जाला. आजु का बाद काल्हु होला, काल्हु का बाद परसो आ परसो का बाद तरसो. बीतल समय देखीं त आजु से पहिले काल्हु बीतल, काल्हु से पहिले परसो, आ ओकरा पहिले तरसों. तरसों का पहिले भा बाद में कवनो शब्द के इस्तेमाल आजु ले नइखी सुनले.\nएह परसों आ तरसों का लये में होला असों. असों के मतलब बतावे वाला कवनो एक शब्द हमरा धेयान में नइखे आवत ना त हिन्दी में ना अंगरेजी में ना उर्दू में. असों मतलब एह साल. ओकरा पिछला साल के पर साल कहाला आ ओकरो पीछे वाला के परियार साल. फेरू एह पर आ परियार जइसन शब्दो के इस्तेमाल कवनो दोसरा भाषा में हमरा धेयान में नइखे आवत. रउरो लोग सोचीं. शायद केहू जाने वाला हमरो के बता पावे. दिन ला काल्हु आ परसो के इस्तेमाल होला त साल ला पर आ परियार के. पर दिन आ परियार दिन ना होखे एकर इस्तेमाल सिरिफ साले ला कइल जाला एहसे पर साल का बदला परो कहि के काम चलावल जा सकेला आ परियार साल का बदला परियार कहि के.\nजइसे उषा काल का बाद प्रातःकाल आवेला ओहि तरह दिन के शुरुआत भिनुसार से होला. फेर होला भोर, सबेर, दुपहरिया, उपरि बेरा, गदबेरा, साँझ आ रात. जइसे मौसम का मामिला में हिन्दुस्तान छह गो मौसम वाला देश ह ओहि तरह समय के अतना बड़हन तरीका से बाँटलो हमनिए के खासियत ह. बाकिर समय समय के बात ह. कबो आदमी का लगे समये समय रहत रहे. बाकिर आजु का आपाधापी में समय कतहीं हेरा गइल बा. सभे समय खोजे में लागल बा आ समय बा कि भेंटाते नइखे.\nजे समय पर समय सम्हारे सीख लिहल जान जाईं कि ओकर समय बदल गइल. कामकाजी आदमी अपना हर काम ला समय निकालिए लेला कि ना. आ बइठल ठाला आदमी के लगे समये ना रहे कि कुछ कर सको.


जमानियां में सीमा सिंह – Anjoria\nजमानियां में सीमा सिंह\nसिनेमा भोजपुरी के डांसिंग क्वीन सीमा सिंह पिछला दिने जमानियां के लोगन के दिल जीत लिहली. उत्तर प्रदेश के गाजीपुर से सटल जमानियां में सीमा सिंह गइल रहि शिवम तिवारी के प्रस्तुति ‘घुस के मारब’ फिलिम के शूटिंग ला. सीमा सिहं के एक झलक पावे ला, उनकर आटोग्राफ लेबे ला उनुका प्रशंसकन के एगो बड़हन भीड़ जमा रहे.\nफिलिम का बारे में बतियावत सीमा सिंह कहली कि शिवम तिवारी बहुते मँजल अभिनेता हउवन आ एह फिलिम में उनुका मेहनत के फल देखे के मिली. संजय श्रीवास्तव के निर्देशन में बनल ‘घुस के मारब’ में शिवम तिवारी के नायिका बाड़ी तनिष्क आ अनामिका पांडे. साथे बाड़न मनोज टाईगर आ खलनायक संजय पांडे.\nछा गइले राकेश मिश्रा


छपरा मोतिहारी आ गोपालगंज से छिटपुट खबर – टटका खबर\nछपरा मोतिहारी आ गोपालगंज से छिटपुट खबर\nछपरा अंबेदकर छात्रावास से छह गो नक्सली गिरफ्तार\nछपरा के भगवान बाजार थाना इलाका में अंबेदकर छात्रावास पर छापामारी कर के ओहिजा से नक्सली एरिया कमाण्डर अमरलाल देव समेत चार गो नक्सलियन के गिरफ्तार कर लिहल गइल बा. छापामारी में साढ़े सात लाख रुपिया, नक्सली साहित्य आ दोसर सामान बरामद भइल बा. गिरफ्तार नक्सली कई गो मामिला के अभियुक्त हउवें सँ. ओने मोतिहारी में लेवी ना दिहला पर नक्सली एगो ईंट भट्ठा पर हमला कर के ओकर दू गो ट्रैक्टर फूंक दिहले बाड़न सँ.\nजननी बाल सुरक्षा योजना के भुगतान में गड़बड़ी\nमोतिहारी हजिला में छह हजार लाभार्थियन के जननी बाल सुरक्षा योजना वाला भुगतान नइखे दिहल गइल. अस्पताल के काम के निरीक्षण का दौरान जिलाधिकारी ई गड़बड़ी पकड़ले बाड़न. निरीक्षण का बाद जिलाधिकारी अस्पताल के अधिकारियन के निर्देश दिहले कि सगरी जन सुविधा सही तरीका से उपलब्ध करावल जाय.\nगोपालगंज में शिविर अदालत\nगोपालगंज के सिधवलिया प्रखण्ड मुख्यालय पर शिविर लगा के बियफे का दिने दाखिल खारिज के एक हजार दू सौ मामिला निपटावल गइल.


जन्मदिन विशेष: होठ प मुस्कान दबा के चले वाली हिरोइन हई आम्रपाली दुबे | Bhojpuri special article birthday special cinema heroin Amrapali Dubey nodakm – News18 हिंदी\nजन्मदिन विशेष: होठ प मुस्कान दबा के चले वाली हिरोइन हई आम्रपाली दुबे\nआम्रपाली के बाबूजी उनका के डॉक्टर बनावल चाहते रहलें लेकिन उनका भाग में त फ़िल्मी पर्दा प गर्दा उड़ावल लिखल रहे.\nहिंदी सीरियल ‘रहना है पलकों की छाँव में’ से आपन करियर शुरू करे वाली आम्रपाली भोजपुरी में 2014 में निरहुआ हिन्दुस्तानी से डेब्यू कइली.\nLast Updated : January 11, 2021, 12:32 IST\nअब तक लगभग तीन दर्जन फिल्मन में अभिनय कर चुकल बाड़ी जवना में निरहुआ रिक्शावाला', काशी अमरनाथ, 'पटना से पाकिस्तान, मोकामा जीरो किलोमीटर, निरहुआ चलल ससुराल-2, निरहुआ चलल लंदन, निरहुआ हिन्दुस्तानी, निरहुआ हिन्दुस्तानी-2, निरहुआ हिन्दुस्तानी-3, राजा बाबू, राम लखन, जिगरवाला, आशिक आवारा, बम बम बोल रहा काशी, निरहुआ सटल रहे, सिपाही, बार्डर आ लागल रहा बताशा आदि प्रमुख बा.\nई साँच बा कि आम्रपाली भोजपुरिये के ना, निरहुओ के हिरोइन बाड़ी. नब्बे प्रतिशत फिल्म में निरहुआ उनकर हीरो बाड़न. 'सत्या', 'दुल्हन गंगा पार के', 'मैंने उनको सजन चुन लिया', 'बागी भईल सजना हमार' आ 'लागल रहा बताशा' जइसन कुछ फिल्मन में दिनेश लाल यादव निरहुआ उनका साथे नइखन. फिल्म 'शेर सिंह' में आम्रपाली पहिला बार अभिनेता पवन सिंह के साथ एगो पूरा किरदार में नजर आइल बाड़ी.\nदरअसल भोजपुरी फिल्म इंडस्ट्रीज खातिर साल 2014 सफलता के साल रहे. एह साल लगभग 60 गो फिल्म प्रदर्शित भइल, ओही में दिनेश लाल यादव के निरहुआ हिन्दुस्तानी कामयाबी के झण्डा गाड़ देहलस. आदिशक्ती इंटरटेनमेंट के बैनर के ई फिल्म दर्शक के सिनेमाहाल तक खींच ले अइलस.\nएही फ़िल्म से आम्रपाली दुबे भोजपुरी फ़िल्म इंडस्ट्री में एंट्री कइली. उनके क़िरदार सोना एगो शहर के अकड़ू अउरी चालू लइकी रहतिया जवन निरहुआ से बिआह अपना बाप के प्रॉपर्टी पावे खातिर करsतिया लेकिन ओकरा निरहुआ के गांव अइला के बाद प्यार हो जाता अउर उ निरहुआ के साथे रहे लागsतिया. बाद में जब असलियत पता चलता त बहुत बवाल होता. कॉमेडी के साथ परिवार के इर्द गिर्द बुनल ई फ़िल्म दर्शक के खूब पसंद आइल. एही फ़िल्म के सफलता रहे कि आम्रपाली दुबे अउरी निरहुआ के जोड़ी एतना हिट भइल कि आगे आवे वाला साल में अमूमन हर फिल्म में साथ लउके लागल लोग..आ बेर-बेर साथे लउकल कवनो गुनाह ना ह. अरे भाई जोड़ी हिट होता त केहू का करो ..\nआम्रपाली नृत्य में पारंगत बाड़ी. खूबसूरत आ मिलनसार बाड़ी. विनम्र आ व्यवहार कुशल बाड़ी. समय आ कमिटमेंट के पक्का बाड़ी. समय के राग आ नब्ज के उनका पहचान बा. एही से भोजपुरी सिनेमा के लगभग तीन दर्जन हिरोइन लोग में उ अगिला कतार में भी आगे खड़ा बाड़ी. उ अउर आगे जास, सफल होखस आ खुल के-खिल के मुस्कुरास ..जन्मदिन पर इहे शुभकामना बा. (लेखक मनोज भावुक भोजपुरी सिनेमा के इतिहासकार हैं.)\nTags: Amrapali dubey, Bhojpuri article, Bhojpuri Cinema, Bhojpuri special, Birthday special\nFIRST PUBLISHED : January 11, 2021, 12:28 IST


पवन सिंह के मजार-ए-मोहब्बत के धूम धाम से मुहूर्त भइल – Anjoria\nवासुदेव इंटरटेंमेंट आ कलावती इंटरटेंमेंट के बैनर तले बने जात सुपर स्टार गायक/नायक पवन सिंह के फिलिम “मजार-ए-मोहब्बत” के मुहुर्त पिछला दिने मुंबई के चार बंगला, म्हाडा के रूद्राक्ष हॉल में भोजपुरी महानायक कुणाल सिंह के हाथे नारियल तूड़वा के बहुते धूम धाम से मुहुर्त कइल गइल.\nएह मौका पर कुणाल सिंह, संजय पंजियार, संतोष, अवधेश मिश्रा, मोनिका बत्रा, बिपिन सिंह, बबलू सिंह, जय तिलक, कन्हैया, किरण यादव, अभिलाषा श्रीवास्तव, प्रिया शर्मा, डी.के. सावंत कुमार सिंह, वकील प्रसाद, गोपाल राय, संजय भूषण पटियाला, मंटू लाल, अलीसा खान, पुष्पा वर्मा, रोजा उस्मानी आ किरन तान्या समेत इंडस्ट्री के खासमखास लोग मौजूद रहल.\nनिर्देशक मिथिलेश अविनाश बतवलन कि एगो पवित्र मोहब्बत के कहानी ह “मजार-ए-मोहब्बत” एकर शूटिंग 25 अप्रैल 2013 से बिहार के अलग अलग लोकेशन पर कइल जाई. फिलिम में कुल9गो गाना रही. मिथिलेश अविनाश के निर्देशन में अबले चार गो फिलिम, अईसन प्यार कहां, तोहार अंखिया दीवाना बना देहले बा, दीया और तूफान, आ जब केहू दिल में समा जाला, रिलीज हो चुकल बाड़ी सँ. आ रानी चटर्जी अभिनीत ‘मेहरारू चांही मिल्की व्हाईट’ अउर “दिल हो गईल कुर्बान” मार्च 2013 में प्रदर्शित कइल जाई.\n“मजार-ए-मोहब्बत” के निर्माता संजय कुमार, लेखक धनंजय चौबे, निर्देशक मिथिलेश अविनाश, पटकथा अउर संवाद धनंजय चौबे, गीत जाहिद अख्तर, जावेद अख्तर, संगीत मधुकर आनंद, छायांकन डी. के. शर्मा, नृत्य संतोष सर्वदर्शी, फाईट हीरा यादव के बा. मुख्य कलाकार बाड़ें पवन सिंह, अमित उपाध्याय, कुणाल सिंह, गजेन्द्र चौहान, गुड्डू गौरव, छोटू भारती, बैजू पासवान, मोती चंद पाण्डेय, राजकुमार शाही आ गोपाल राय.\nOne thought on “पवन सिंह के मजार-ए-मोहब्बत के धूम धाम से मुहूर्त भइल”\nbhaiya koi bhi mera jawab mujhe mail par kijiyega …main kahana chahta ki pawan singh ke gaana bhala ke nokh par kis movie ka please bataiye ye gana super hit hoga ……thank you


Krishi Bill 2020 Who Will Decide MSP Read in Bhojpuri - Bhojpuri: सवाल कृषि उपज के मूल्य निर्धारण के बा, तीन कृषि कानून वापसी के विधेयक सदन में पास हो गईल – News18 हिंदी\nBhojpuri: सवाल कृषि उपज के मूल्य निर्धारण के बा, तीन कृषि कानून वापसी के विधेयक सदन में पास हो गईल\nसरकार हर साल तेईस फसलन के समर्थन मूल्य घोषित करें लें. ओह घोषित मूल्य पर लगभग दस फीसद पैदावार के खरीद पूरा देश में अभी तक संभव भईल बा.बाकि पैदावार बिचवलियों के हवाले अथवा किसान समेत अन्य उपभोक्ताओं के उपयोग में आवेला. समर्थन मूल्य के कानूनी प्रावधान करें से सरकार एह वजह से बचें के कोशिश में बा कि पूरा पैदावार के खरीद आ रख रखाव सरकार खातिर अपने-आप में बड़ा झमेला के काम बा.\nLast Updated : December 02, 2021, 17:23 IST\nकृषि कानून के वापसी के सवाल पर: तीन कृषि कानून वापसी के विधेयक सदन में पास हो गईल. बाकि संयुक्त किसान मोर्चा अपना ज़िद पर आजु तक अड़ल बा. केंद्र सरकार के रुख में फिलहाल कुछ नरमी के संकेत मिलत बा. बाकि संगे-संगे इहो सवाल उठत बा कि सरकार ई घोषणा अगर पहिले कर देत आ किसानन से बातचीत के रुख अपनावत तब नौबत यहां तक ना पहुंचल रहित. सरकार के मौजूदा रुख में परिवर्तन के आमतौर पर कई राज्यन में होखे वाला विधानसभा चुनाव से भी जोड़ के देखल जात बा. अब किसान के मांग ई बा कि फसल खरीद के न्यूनतम समर्थन मूल्य के कानूनी मान्यता दिहल जाय. दूसरा मांग ई बा कि कृषि मूल्य अउर लागत आयोग के संवैधानिक दर्जा दिहल जाय. अन्य मांग में आंदोलन के दौरान मृतक किसानों को उचित मुआवजा, बिजली के दाम में कटौती, किसानन पर आंदोलन के दौरान मुकदमों की वापसी और पराली जलाने के आरोपी किसानों पर दर्ज जुर्माने को खत्म करें के मुद्दा भी शामिल बा.\nसरकार हर साल तेईस फसलन के समर्थन मूल्य घोषित करें लें. ओह घोषित मूल्य पर लगभग दस फीसद पैदावार के खरीद पूरा देश में अभी तक संभव भईल बा.बाकि पैदावार बिचवलियों के हवाले अथवा किसान समेत अन्य उपभोक्ताओं के उपयोग में आवेला. समर्थन मूल्य के कानूनी प्रावधान करें से सरकार एह वजह से बचें के कोशिश में बा कि पूरा पैदावार के खरीद आ रख रखाव सरकार खातिर अपने-आप में बड़ा झमेला के काम बा. एह झमेला के दूर करें के उपाय खातिर ही जनता सरकार चुनें लें. सरकार अपना ओर से एह समस्या के समाधान खातिर पूरा देश में दस हजार ‘किसान उत्पादक संघ’ बनावें के घोषणा कइले रहें, जवना पर अभी तक ठीक से अमल नइखे हो पावल. यहां ई जानल जरूरी बा कि मंडी समिति के शुरुआत देश में किसान नेता सर छोटू राम के प्रयास एह खातिर भईल रहें कि किसानन के पैदावार के उचित दाम मिलें, आ किसानन के विचवलियों के हस्तक्षेप से बचावल जा सकें. देश के चालीस फीसद के करीब गेंहू अउर धान के खरीद जवना पंजाब, हरियाणा से होला-ओह पर ढ़ाई से तीन फीसद मंडी समिति के टैक्स अउर विचवलियों को टैक्स देबे खातिर आज किसान विवश बाड़न. एकरा बाद भी पंजाब, हरियाणा के किसानन खेती खातिर जा फायदेमंद व्यवसाय बा.ओकर कईगो वजह बा. एह पैमाना पर बिहार के किसानन के बारे में केहूं सोचें के तैयार नइखे जहां मंडी समिति सन् 2005 से अस्तित्वें में नइखे. बिहार के किसानन से सस्ते दाम पर पैदावार खरीद कर पंजाब अउर हरियाणा की मंडियों में वाला पंजाब, अनाज व्यवसायियों अउर बिचवलियन खातिर सचमुच ई व्यापार खासा फायदेमंद हो गईल रहें. एह साल ओह पर कुछ हद तक पाबन्दी लागल-जब सरकारी खरीद खातिर खेती के खतौनी के दस्तावेज अनिवार्य बना दिहल गईल. मतलब ई कि एक किसान से खेती के ब्यौरा के मुताबिक ही सरकारी खरीद होई. बाकि एगो कहावत प्रचलित बा कि “ एगो राजा से सौ गुना तेज बुद्धि चोर के होला.” ओकर उपाय खेती ना करें, वाला किसान ई निकललन कि आपन खतौनी अनाज व्यवसायियन के बेंच दिहलन. अभी एह वणिकवाद के उपाय सरकार नइखे खोज पवलें.\nसरकार के एगो आकड़ा के मुताबिक देश में 14 करोड़ किसानन के पास खेती लायक जमीन बा. लगभग 11 करोड़ परिवार खेती के काम मे लागल बा. लगभग सत्तर फीसद से कम किसानन के पास एक हेक्टेयर से कम जमीन बा. पंजाब, हरियाणा के एक औसत किसान के पास ग्यारह से चौदह बीघा जमीन बा-जब कि ओकरा तुलना में बिहार, पूर्वी उत्तर प्रदेश के किसानन के खेती के दायरा डेढ़ से तीन बीघा से ज्यादा नइखे. पैदावार के मामले में भी जहां पंजाब के किसान एक हेक्टेयर खेती से 50 कुन्तल गेहूँ पैदा होखें के उम्मीद कर सकेला. पूर्वी उत्तरप्रदेश आ बिहार के किसान एक हेक्टेयर से 35 कुन्तल से ज्यादा गेहूँ पैदावार के उम्मीद ना कर सकें.अब सरकारी खरीद पर फायदा के आकलन कईल जाय, तब एक हेक्टेयर जमीन पर गेहूँ के पैदावार से जहां पंजाब के किसान पैंतीस हजार आमदनी के उम्मीद कर सकेला. अतने जमीन पर पूर्वी उत्तर प्रदेश आ बिहार के किसान पंद्रह हजार से ज्यादा आमदनी के उम्मीद ना कर सकें. यहां ई ध्यान दिहल जरूरी बा कि पंजाब, हरियाणा अउर पश्चिमी उत्तर प्रदेश के किसान -जवना हरित क्रांति से सबसे ज्यादा फायदा उठवलें, उहें ज्यादातर आंदोलन के जरिये, किसानन के शहादत के बल पर सरकार के झुकें खातिर विवश करत बाड़न. एह इलाका के कुलक किसानन के खेती से मुनाफा हर तरह से चाहीं. बाकि देश के खेती-किसानी से जइसे एह लोगन के कवनों मतलब नइखे.\nकृषि मूल्य अउर लागत आयोग के संवैधानिक दर्जा के मांग भी सरकार से होत बा. किसान आयोग के गठन के मांग भी एक अरसा से होत रहें. बाकि असल सवाल ई बा कि जब खेती के लागत अलग-अलग इलाका में एक जइसन नइखे, ओह स्थिति में खेती के पैदावार के एक तरह के मूल्य निर्धारण कहां तक जायज बा? खेती के मामला संविधान के समवर्ती सूची में बा. केन्द्र सरकार खातिर सबसे मुफीद उपाय ई होत कि कृषि कानून से संबंधित मामला राज्यन पर ही छोड़ देत. बाकि इहो तय बा कि खेती – किसानी के सवाल पर कवनों अब हाथ लगावें के कोशिश ना करीं. राष्ट्रीय स्तर पर सकल घरेलू उत्पाद में भले खेती के योगदान 18%से ज्यादा नइखे. बाकि सबसे ज्यादा कामगार खेती-किसानी में लागल बाड़न. तब इहो एगो मुश्किले सवाल बा कि अतना कामगारमन के खेती से निकाल के ज्यादा उत्पादक काम में कहां आ कइसे लगावल जाय? सरकार न्यूनतम समर्थन मूल्य के निर्धारण खातिर एगो समिति गठित करें सुझाव देत बिया. संयुक्त किसान मोर्चा से चार सदस्य भेजें के प्रस्ताव भी, सरकार की ओर से कईल गईल बा. सरकार के सामने न्यूनतम समर्थन मूल्य घोषित करें के पहिले स्वामीनाथन समिति के सिफारिशों के माने के भी दबाव बा. संगवे एह बात के भी दबाव बा कि उपभोक्ता अउर उत्पादक के हित के बीच उचित संतुलन बनल रहें. केहूं के हित के हकतल्फ़ी अउर अनदेखी ना होखें. एह तरह से देखल जाय, खेती-किसानी बहुत पेचीदा आ संवेदनशील मामला बा. सरकार आ किसान नेताओं के बीच सद्भावना पूर्ण माहौल में ही कवनों समाधान निकल सकेला.\n(मोहन सिंह वरिष्ठ पत्रकार हैं, आलेख में लिखे उनके विचार निजी हैं.)


जब पूरा यूनिट बोल उठल मंटू लाल ग्रेट – Anjoria\nजब पूरा यूनिट बोल उठल मंटू लाल ग्रेट\nAugust 3, 2014 Editor फिल्म, मनोरंजन 0\nओह दिन भोजपुरी फिलिम ‘छोरा गंगा किनारे वाला’ के शूटिंग हिन्दुस्थान के मशहूर जगह हरिद्वार में चलत रहुवे आ बारी रहे मन्टुलाल पर फिलिमावल जाए वाला सीन के. जइसहीं मंटू लाल आपन सीन ओके करवलन पूरा यूनिट एक आवाज में बोल उठल, मन्टू लाल ग्रेट ! शूटिंग देखत लोगो ताली बजाके मंटू लाल के जोरदार अभिनय के समर्थन दिहल,\nजान जाईं कि एह फिलिम में मंटू लाल ‘छक्का’ के भूमिका में बाड़न. निर्देशक राजकुमार आर.पाण्डेय मन्टूलाल पर गर्व महसूस करत रहले काहे कि उहे मंटू के पहिला ब्रेक दिहले रहले अपना फिलिम ‘ट्रक ड्राइवर’.\nनिर्माता-वितरक-विधायक डॉ.सुनील के दिलेर आ प्रेम दीवानी, निर्माता अभय सिन्हा के ‘दूल्हे राजा’, संदीप श्रीवास्तव आ सुनील ओझा के ‘सईया जी दिलवा मांगेले’, आ निर्माता निर्देशक राजकुमार आर.पाण्डेय के ट्रक ड्राइवर, नागिन, देवरा भईल दीवाना, नगीना, आ अब निर्माता धीरेन्द्र चौबे अउर निर्देशक राजकुमार आर पाण्डेय के ‘छोरा गंगा किनारे वाला’ में तरह तरह के भूमिका निभा के मंटू लाल आजु भोजपुरी इंडस्ट्री के सगरी ईमानदार निर्माता निर्देशकन के पसंदीदा अभिनेता बन गइल बाड़न.\nहालही में मंटू एम .एल .प्रोडक्शन के फिलिम ‘बाप जोकर बेटी कलेक्टर’ खातिर अनुबंधित भइल बाड़न.\nअरविन्द अकेला ‘कल्लूजी’ के दीवाना हो गइले दर्शक\nस्वीटी छाबरा के प्यार में पागल औघड़ रवि किशन


टटको में टटका खबर : 15 अक्टूबर 2014, बुध – Anjoria\nफिनलैंड के राष्ट्रपति सोली निनिस्तो संगे भारत के राष्ट्रपति प्रणव मुखर्जी\nपहिले आ आपा के नेता रहल शाजिया इल्मी बुध का दिने भाजपा नेता सतीश उपाध्याय का संगे दिल्ली में स्वच्छता अभियान में शामिल भइली.\nकेन्द्र के गृह सचिव अनिल गोस्वामी उच्चतम न्यायालय का सोझा सकरले कि ऊ उत्तराखंड के राज्यपाल अजीज कुरैशी के इस्तीफे देबे का बारे में सोचे के कहलन काहे कि उनकर बयान गैरवाजिब रहुवे.\nटुडे चाणक्य के एक्जिट पोल में भाजपा के महाराष्ट्र आ हरियाणा दुनू राज्य में अकेले बहुमत मिले के बात कहल गइल बा. सगरी पोल भाजपा के नंबर वन पार्टी माने पर एकमत बाड़ी सँ. हरियाणा आ महाराष्ट्र के वोट 19 तारीख के गिनल जाई.\nपिछला बेर चैम्पियन रहल भारत अपना पुरनका टकरइत पाकिस्तान के सुल्तान जोहोर कप हाकी टूर्नामेंट में बुध का दिने छह गोल से हरा दिहलसि. पाकिस्तान का तरफ से कवनो गोल ना हो पावल.\nकेन्द्रीय स्वास्थ्य आ परिवार कल्याण मंत्री हर्षवर्धन कहलन कि देश में डाक्टरन के कमी देखत नया मेडिकल कालेजन के मान्यता देबे के नियम ढीला कइल जाई.\nकेंद्रीय खेल मंत्रालय भारतीय ओलंपिक संघ आ सगरी राष्ट्रीय खेल संघ से आपन लेखा जोखा सार्वजनिक करे के कहले बावे आ जे अइसन ना करी ओकरा के वित्तीय मदद रोक दिहल जाई आ उनकर लाइसेंस के नवीकरण ना होखी.\nसऊदी अरब के एगो अदालत शिया मुसलमानन ला अधिका अधिकार मांगे वाला एगो शिया धर्म गुरू के फांसी के सजा सुनवलसि.\nभारत में सस्ता विमान सेवा देबे वाली कंपनी इंडिगो एयरलाइंस यूरोप के कंपनी एयरबस से 1.55 लाख करोड़ रूपिया में अढ़ाई सौ ए-320-नियो विमान खरीदे के सौदा कइलसि.\nमध्यप्रदेश कांग्रेस के वरिष्ठ नेता गुफराने आजम के कांग्रेस पार्टी से निकाल दिहलसि काहे कि उ पिछला दिने सोनिया आ राहुल का खिलाफ बयान दिहले रहले.\nवित्त मंत्री रहल पी चिदम्बरम मोदी सरकार से पूछले कि उ बतावे कि अइसन का कइलसि कि थोक महंगाई के दर पांच साल के निचला स्तर पर चहुंप गइल. उनकर इशारा रहे कि कमी पिछला सरकार के काम का चलते भइल बा.\nइंडिया इस्लामिक सेंटर के प्रमुख सिराजुद्दीन कुरेशी कहलन कि आजादी का बाद से राजनीतिक पार्टी सभ देश के मुस्लिम नेतृत्व के पनपे ना दिहले आ अब प्रधानमंत्री नरेन्द्र मोदी के दूरर्दशी सोच का चलते मुसलमान भाजपा से जुड़े लागल बाड़े.\nप्रधानमंत्री नरेंद्र मोदी ने बुध का दिने देश के राष्ट्रपति रहल ए.पी.जे.अब्दुल कलाम के उनका जनमदिन पर बधाई दिहलन.\nकेन्द्रीय मानव संसाधन विकास मंत्री स्मृति ईरानी कहले बाड़ी का साल भर का भितरे हर स्कूल में लड़िकन आ लड़िकियन ला अलग अलग शौचालय बनवावे ला सरकार किरिया खइले बिया.\nPrevious Post: टटको में टटका खबर : 14 अक्टूबर 2014, मंगल\nNext Post: टटको में टटका खबर : 16 अक्टूबर 2014, बियफे


बरगद गाछ – भोजपुरी साहित्य सरिता\nबरगद गाछ के तरे बइठल शिवशंकर के आपन बाबूजी इयाद पड़ गइनी। बाबूजियो तऽ बरगदवे अइसन रहनी।केतना लोग के ऊपर आपन हाथ रखनीं। सगरी गाँव उनहीं जमीन पर राज करत बा। बाकिर हमरा पता ना रहे कि उ खोख बरगद रहन। जेकरा में दीमक नियन भीतरे भीतरे गोतिया दायाद आ बेटवन लोग बाँटत काटत छाँटत उनकर अंत करा देहलन।\nआदमी आ ई गाछ बिरिछ में इहे त फरक देखल जाला कि गाछ बिरिछ में आदमी लोगन से जादा धीरज आ सहनशक्ति होला। आदमी तऽ मायाजाल के फाँसल मनई।इचिको बात से मन दुखाइल आदमी टूट जाला।\nकेतना इज्जत रहे बाबूजी के।साँझ सबेरे लोग बइठकी लगा के बाबूजी के उपकार के गुणगान करे।खूब सेवा करे। उनकर उपकार में बुड़ल गाँव के लोग उनका बचवन के खूब दुलार मिलल जेकर परिणाम ई भइल कि आठ बचवन में शिवशंकरे एगो बाबूजी के गुन, अपना में धारन कइले। लइकिन सभ त अपना अपना संसार में बेअस्त भ गइली। बाकिर चार गो बेटा त सभ करम करके बाप के अंतगति करा देहलन।\nलइकन के खराब बेवहार बाबूजी के साँचल इज्जत के बाट लगा देहलस। बाहर के ढीठई घरो में घुस गइल। मारा काटी, गारी, खोबसन, अपमान ई सब बाबूजी के मन के बेरि बेरि ओरहन सुन के तार तार कर देवे। गाँव के लोग के बइठका अब उनुका लगे उनकरे लइकन के बरजोरला के कथा सुनावे खातिर बइठे लगलें।\nएगो समय रहे जब लोग बाबूजी के गोर लागत रहलन पर आज बाबूजी के अपना अभागा लइकन के दुर्बेवहार खातिर सभका आगे हाथ जोड़े के पड़त रहे। थाकल शरीर , मोटका चशमा आ लाठी के सहारे चलेवाला बाबूजी एतना कमजोर भ गइनी कि आपन जीवन से हाथ धो देहनी।।\nबरगद गाछ के लगहीं एगो ऊसर जमीन रहे।ओही पर एगो मचान बनल रहे जवना पर खेतिहर लोग चढ के अनाज के अगोरस।ई मचान ई गाँव के एतना बड़हन मचान रहे कि कभो कभो त बइठ के गवनई बजनईयो होखे। ई मचनवो बाबूजी के बनवावल रहे।बाद में गउवें के लोग मिलजुल के ओकर रख-रखवारी करे लगलन।हरदम ई मचान चकाचक रहत रहे।सभके मनसाएन आ दुख बाँचे के ईहे सबसे सुन्दर जगह रहे।\nशिवशंकर अचके से मचनवे पर चढ गइलन। सगरी गाँव ओह मचान से लउकत रहे। एतना बड़हन गाँव देख के शिवशंकर के आपन बाबूजी ओतने बड़ लउके लगनीं। हड़ हड़ धार के संघे बहत लगहीं नदी में बाबूजी के लोर के बहाव बुझाइल। हरियर पीयर पात के संघे डोलत गाछ गाँव के बसवैया अइसन लगलेजेमें जवान आ बुजुर्ग लोग रहलन। फुलाइल फरहरी, गाँव के लइकन सभे जे निफिकिर होके डार से लगले डोलत रहलन। ओहिमें लगहीं कटैया गाछ में आपन चारो बिगड़ैल भाई लउके लगलन आ मन कसइल हो गइल। लाल सुरुजदेव पछिमाह भ गइल रहलें। एतना देर से उ उहवें काल बिता देले बुझइबे ना कइल। जात बेरिया सुरुजदेव के गोर लगलन आ मने मन गोहरवले- हे देव! हमरा मउआर के रक्षा करब।सभ अब रउरे लोग के हाथ में बा।\nएने चारो भाई के उत्पात से गाँव के लोग पहिलहीं से बिलबिलाइल रहलें आ बाबूजी के मरला के बाद तऽ इ चारोजन के कयबार गाँव के लोग पहिले समझवले आ जब ऊ लोग ना मनलन तऽ अब बात हाथापाई तक पहुँच गइल। शिवशंकर त्ऽ अपना घर परिवार आ डिऊटी के बाद घरहीं में सिमट गइलन।कभीकभार भाई सभ मिलके उनका केखूब सुनावस काहे कि ऊ ओह लोग के साथे गाँव के लोगन के ऊपर जोर जबरदस्ती ना करस। धीरे धीरे चारो भाई त गाँव के गरीब गुरबा आ कमजोर लोग के जमीन जबरदस्ती छीने लगलें बाकिर बाद में ऊ लोग बरियार बसिन्दन से भी बजरे लगलन।\nएकर परिणाम ई भइल गाँव दू भाग में बँट गक्षइल। चारो भाई संघे गाँव के चोर,चपलूस आ गुण्डा सभ भ गइले तऽ दूसर ओर गाँव के भुक्तभोगी रहनिहार लोग।\nकहल जाला कि साँच के आँच कइसन,साँच कबहूँ ना हारेला ,से अब सभ गाँव के लोग बाबूजी के उपकार के भुला के अब ई बिगड़ैल बचवन से बदला लेवे के ठान लेहलन।\nएक दिन खूब मारा-मारी भइल। शिवशंकर दउड़ल अइले। नरेशवा आगे बढ के कहलस- शिवशंकर बाबा के लाज रहल एह से ई लोग जीयत लउकता।ना तऽ एह लोगन के ऊपरे पहुँचा देतीं सन। हाथ जोर के गाँव वालन से माफी मंगलन। आ सभ भाइयन के घरे भेजववलन।\nएहु काज के बदले भइयन से खोबसन सुने के मिलल कि अब शिवशंकर गाँव वालन से मिल के अकेलहीं राज करे चाहतारन।\nशिवशंकर के दुख कहे लायक भी ना रहे।एकदिन ऊ भोरे सबेरे उठ के चारो भइयन के साथे गाँव में एगो बइठका बोलवलन। उहवां तऽ सबसे पहिले आपन बेटा के बैंक में चाकरी लगला के खबर देहलन। चारो भयाद तऽ आउरो जर गइलन। मुँह बनाके मझिला कहलस- त ई कहे खातिर बइठका बोलावे के जरूरत ना रहे। आपन शान बघारताड़े- छोटका कहलस। शिवशंकर कहलन- ना हो! ई त हम अइसहीं बता देहनी ह। हमार मतलब त इहे कहे के रहे- गाँव के लोगन के जमीन बाबूजी देहले रहनी एह से ई लोग के जमीन तू लोग ना ले सकेलऽऽ। आ अगहूं ई सब मत करीह लोग। काल्ह पुलिस आइल रहे। ई सभ गँवई बिरादर पुलिस में रिपोट कइले बारन। हम बीच बचउवल क के रोक लगवा देहले बानी।हम आपन सब हिस्सा तहरा लोग के देत बानी। हमार बेटी के बिआह अगिला महीना तय भ गइल बा।ओकरा बिआह के बाद हम अपना बेटा लगे गाँव छोड़ के चल जाएब।\nशिवशंकर के बात दुनो पाटी के मुँह बंद करा देहलस।\nओकरा बाद गाँव ठहरल पानी नियन शांत हो गइल। बाकिर शिवशंकर के मन के हलचल ना बंद भइल रहे।\nबेटी के बिआह भी धूमधाम से निबह गइल। शिवशंकर के अब गाँव छोड़े के रहे।एही से गाँव के आज निरेखत मन के हजारो फाड़ होत रहे, गाँव के सभे फूल,पात,घर,खेत,बघार सभ में बाबूजी लउकत रहीं। जइसे शिवशंकर गाँव ना छोड़े चाहत रहलन । उनकर बाबूजी कभो बयार बन के पतई रुप ध के गोर से लिपट जायं जइसे कहत बारन- मत जा। चल जइबऽ त गाँव आ सहोदर के के सँभारी!\nशिवशंकर के कंठ बन्हा गइल , आँख में लोर भर आइल आ सब धुन्ध जइसन लउके लागल। बाबूजी के बात आ अपना भाईलोगन के बेवहार शिवशंकर के मन के झुलुआ नियन डोलावे।ऊ बिचलित हो उठले। तनिका देर बाद उठले आ ओकील से मिले खातिर चल देले। सब कागज पत्तर के सरियवा दिहले। आपन पइसा लगा के कागज पक्का करा के जेकर जेकर रहे ओकरा के दे दिहले। आपन भाइयन के भी समझवले आ बाबूजी के मन के मुराद पूरा कइले कि सभका के समझा बुझा के गाँव के सुख शांति के माहौल बनावे के भी कोशिश कइले।\nकुछ समय बाद बेटी के बिआह खूब धूमधाम से हो गइल। सभ काज पूरन भइला पर शिवशंकर बेटा के लग जाये खतिरा तइयार भइलन। बरगद गाछ के गोर लागे खातिर जब गइलन तऽ देखलन कि लगहीं एगो आउर बरगद उग आइल बा।उनकर मन बड़ सुख पइलस ।अइसन लागल कि बाबूजी आपन लगे छाँव उनका के दे दिहनी।गोर लाग के शहर ओरी शिवशंकर के परिवार चल गइल।।


Bihar News lalu Prasad yadav unread story in Bhojpuri - Bhojpuri: लालू जी पूछले, सुखमनी तुम ईहां कहां ? तुम्हारा बियाह इहें हुआ है का? – News18 हिंदी\nपटना के बोरिंग रोड चौराहा. सांझ के बेरा रहे. मिठाई के दोकान गुलजार रहे. बिबेकानंद अउर गगनबिहारी गरमागरम गुलाब जामुन के आनंद उठावत रहन. बिबेकानंद कहले, काल्ह तेजपरताप मलाई चौप खाये अइले तs मीडिया में हाईलाइट हो गइले. ऊ जतना के मलाई चौप ना खइले ओकरा से कई गुना बेसी पइसा, गरीब लइकी के मदद में खरच कर देले.\nLast Updated : December 07, 2021, 16:56 IST\nसड़क के किनारा पेन बेचे वली लइकी के पढ़े खातिर पचास हजार के आईफोन खरीद देले. तेजप्रताप के दिलदारी भी खूब बा. गगनबिहारी तातल गुलाब जामुन के चमच से काट के कहले, तेजपरताप के राजनीतिक शैली में बेलकुल लालू जी के छाप बा. लालू जी भी अइसहीं राह चलत केहू के मदद कर देत रहन.\nलालू जी के जमाना में आईफोन कहां रहे !\nगगन बिहारी के बात सुन के बिबेकानंद कहले, का लालू जी भी केहू के आईफोन गिफ्ट कइले रहन ? तब गगनबिहारी कहले, ओह जमाना में आईफोन कहां रहे ? छोटको मोबाइल ना रहे. टेलीफोनो बहुत हैसियत वला बात रहे. लेकिन लालू जी जवन मदद करत रहन ओकर अहमियत पइसा से ना आंकल जा सके. उनकर मदद में पइसा से अधिक अपनापन के भाव रहे. इहे खूबी के बल पs ऊ जनता के दिल में आज भी बसल बाड़े. एह बात के समझे खातिर तहरा के एगो सांच खिस्सा सुनावत बानी. लालू जी 1990 में मुखमंतरी बनल रहन. गद्दी सम्हरला के कुछुए दिन के बाद लालू जी पटना जिला के एगो गांव में कार्जक्रम खातिर पहुंचले. उनका साथे शिवानंद तिवारी भी रहन. लालू जी तय समय पs पहुंच गइले. लेकिन कार्जक्रम के आयोजक लोग के ही अतापता ना रहे. ऊ लोग इहे समझत रहे कि लालू जी सीएम बाड़े अउर उनका आवे में समय लागी. लेकिन लालू जी टाइम के पक्का रहन. गांव के मुहाने पs दलित समुदाय के टोला रहे. जब ऊ लोग के मालूम भइल कि लालू जी आइल बाड़े तs उनका के देखे खातिर जुटे लगले. ओह घरी लालू जी के राजनीतिक उठान शुरुए भइल रहे.\n“सुखमनी तुम ईहां का कर रही हो ?….”\nगगनबिहारी लय में आपन बात कहत रहन. जब दलित टोला के लोग मीटिंग के जगह पs जुट गइले तs तनी भीड़ जइसन बुझाये लागल. भीड़ में एगो औरत रह-रह के एंड़ी अलगा के लालू जी के देखे के कोशिश करत रहे. ऊ बार-बार देखे लेकिन लालू जी के धेयान दोसरा देने रहे. ऊ औरत ईहे इंतजार में रहे कि कब लालू जी के नजर ओकरा पs पड़े. अचानक लालू जी के नजर ओह औरत पs पड़ गइल. लालू जी के तनी अचरज भइल. लेकिन तुरंते पहचान गइले. दूरे से लालू जी कहले, अरे सुखमनी तुम ईहां का कर रही हो ? ईहे गांव में बियाह हुआ है का ? ऊ औरत पीछा से निकल के आगा आ गइल. ओकरा गोदी में एगो लइका भी रहे. ऊ मुड़ी हिला के हां कहलस. तब लालू जी ओकरा से बतियावे लगले. ओकर बड़ बहिन के भी नांव पूछ ले. हालचाल जनले. फेन अपना पाकिट से पांच सौ रोपेया के नोट निकाल के औरत के हाथ में राख के कहले, जा लइकन के मिठाई खिया दिहs. लालू जी के ई रूप देख के ऊहां मौजूद लोग गदगद हो गइले. एक मुखमंतरी के जनता से जुड़ाव के ई अदभुत दृश्य रहे. लेकिन सबके मन में एक सवालो रहे कि आखिर ई औरत के हs ?\n…तs अइसे बनले लालू जी जननेता\nबिबेकानंद पूछले, तब का भइल ? गगनबिहारी जबाब देले, धीरज धरs, सभ बात बतावत बानी. आसपास के लोग अउर अफसर हक्का-बक्का रहन कि आखिर मुखमंतरी दलित टोला के एक औरत के नांव से कइसे जानत बाड़े ? ऊ ई औरत से अतना अपनापन से कइसे बात कर रहल बाड़े ? सबके मन में ई सवाल तूफान जोतले रहे. लेकिन मुखमंत्री से पूछे के भला केकर हिम्मत रहे. केहू कुछ ना बोलल. लेकिन शिवानंद तिवारी से बरदास ना भइल. शिवानंद तिवारी लालू जी के सबसे नजदीकी संघतिया रहन. छात्र जीवन से ही दोस्तियारी रहे. लालू जी भी उनकर बहुत इज्जत करत रहन. सभा खतम भइल तs शिवानंद तिवारी सवाल पूछ बइठले. के हs ई ? तब लालू जी कहले, ई औरत के तब से जानत बानी जब ऊ छोटहन लइकी रहे. पढ़ाई के समय लालू जी आपन बड़ भाई के साथे भेटनरी कौलेज के चपरासी कोवाटर में रहत रहन. कोवाटर से थोड़का दूर पs मुसहर समुदाय को झोंपड़पट्टी रहे. ई लइकी आपन परिवार के साथे ओहिजे रहत रहे. कमकाज खातिर ऊ लइकी अउर ओकर बहिन भेटनरी कौलेज के कोवाटर में आवत रही सs. तब्बे से लालू जी ओकरा के जानत रहन. बाद में लालू जी मुखमंतरी बन गइले. लेकिन उनका 15-20 साल पहिले के बात भी इयाद रहे. उनका ऊ लइकी के नांव अउर चेहरा तक इयाद रहे. ई संजोग के बात रहे कि ओह लइकी के बियाह ओही गांव में भइल रहे जहां लालू जी सभा करे गइल रहन. एतना बड़ ओहदा पs रहला के बादो लालू जी ओकरा के चिन्हे में तनिको देर ना कइले. ऊ सधारन से सधारन अदिमी के भी भुलात ना रहन. इहे खूबी लालू की जननेता बना देलस. तेजपरताप भी भी लालू जी के रस्ता पs चल रहल बाड़े. अतने में गुलाब जामुन खतम भइल तs बतकही भी खत्म हो गइल. लेकिन बिबेकानंद अउर गगन बिहारी के ओठ पs नरम-गरम गुलाब जामुन के मिठास अभियो बाकी रहे.\n(अशोक कुमार शर्मा वरिष्ठ पत्रकार हैं, आलेख में लिखे विचार उनके निजी हैं.)\nGood News: क्रमितों के लिए 'फरिश्ता' बने पोस्टमैन! बिना छुट्टी लिए घर जाकर पहुंचा रहे कोरोना किट\nTags: Bhojpuri News, Lalu Prasad Yadav\nकरोड़पति बनकर होंगे रिटायर, इस योजना में करेंगे निवेश, जानें पूरा प्लान\n...जब हस्तिनापुर की कांग्रेस प्रत्याशी बिकिनी गर्ल का दिखा सारी अवतार\nकैबिनेट सेक्रेटेरिएट में अधिकारी बनने का सुनहरा मौका, आज से आवेदन शुरू


शुभी | Anjoria's Weblog\nTag Archives: शुभी\nभोजपुरी सिनेमा के युवा सितारा प्रवेश लाल यादव आ शुभी शर्मा के सुपरहिट जोड़ी निरहुआ इंटरटेनमेंट के बैनर तले बनत फिलिम ‘‘हीरो’’ में नजर आवे वाली बा. दक्खिन भारत के निर्माता निर्देशक के.एस.साई बाबा के एह फिल्म में प्रवेश-शुभी के एक दम नया अवतार देखे के मिली. दुनु जने दक्खिन भारत के मनोरम लोकेशनन पर इश्क फरमावत लउकीहें.\nश्री सांई प्रोडक्शन के बैनर तले बनत एह फिल्म में प्रवेश लाल यादव, शुभी शर्मा, अवधेश मिश्रा, प्रकाश जैस, निलम, गोपाल राय, आयाज खान, सीमा सिंह आ सत्य प्रकाश के प्रमुख भुमिका बा. संगीतकार राजेश-रजनीश, गीतकार प्यारेलाल यादव, श्याम देहाती आ विपिन बहार हउवें.\nअबही एह फिलिम के पोस्ट प्रोडक्शन काम मुम्बई में होखत बा.\nकलाकार, फिल्म में प्रकाशित किया गया | Tagged प्रवेश, शुभी, हीरो\t| Leaveareply\nRT @Shehzad_Ind: You remember this video from Mallapuram, Kerala? PFI demonstrating ISIS style how they would handcuff & imprison RSS worke…4hours ago


चार गो राज्य के विधानसभा चुनाव पर रायशुमारी – टटका खबर\nचार गो राज्य के विधानसभा चुनाव पर रायशुमारी\nOct 21, 2013 रायशुमारी/चुनाव, विधानसभा चुनाव\nनयी दिल्ली. 21 नवंबर (वार्ता) समय टीवी नेटवर्क आ हब पल्स का ओर से करावल एगो सर्वे में होखे वाला चार राज्य विधान सभा के चुनावन में जबर्दस्त मुकाबला देखे के मिल सकेला. मध्य प्रदेश आ राजस्थान में भाजपा. के सरकार बनत बुझात बा त छत्तीसगढ आ दिल्ली में दुनु का बीचे काँटा के मुकाबला होखत लउकत बा.\nएह रायशुमारी से लागत बा कि मध्य प्रदेश में शिवराज सिंह चौहान के नेतृत्व वाली भाजपा 124 सीट जीत के लगातार तिसरका बेर सरकार बनाई. एहिजा कांग्रेस के 94 सीट मिलत लागत बा. भाजपा के राज्य के 37 फीसदी मतदातन के समर्थन बा त कांग्रेस के 34 फीसदी के. शिवराज अबहियो राज्य के सबसे पसंदीदा मुख्यमंत्री उम्मीदवार बाड़े आ मध्य प्रदेश के 53 फीसदी जनता नरेन्द्र मोदी के प्रधानमंत्री बनत देखल चाहत बिया. राहुल गाँधी के पसंद करे वाला 30 फीसदी बाड़े.\nराजस्थान में वसुंधरा राजे का नेतृत्व में भाजपा के सरकार के वापसी लउकत बा. एहिजा भाजपा के 200 में से 103 सीटें मिलत लागत बा. कांग्रेस 79 सीटों पर बिटुरा के रह जाई. मुख्यमंत्री के रूप में वसुंधरा के 45 फीसदी लोग चाहत बा त मौजूदा सीएम अशोक गहलोत के 31 फीसदी लोग पसंद करत बा. एहिजा पीएम पद के रेस में नरेन्द्र मोदी के 56 फीसदी लोग चाहत बा त राहुल गांधी के 32 फीसदी लोग.\nछत्तीसगढ विधानसभा चुनाव में रमन सिंह के नेतृत्व वाली भाजपा सरकार खातिर लगातार तिसरका बेर सरकार बनावल आसान नइखे लागत. एहिजा भाजपा के 46 सीट मिलत लउकत बा त कांग्रेस के 42 सीट. हालांकि मुख्यमंत्री के पसंदीदा उम्मीदवार खातिर रमन सिंह के 43 फीसदीलोग पसंद करत बा त अजीत जोगी के 31 फीसदी लोग. एहिजा पीएम पद पर 45 फीसदी लोग भाजपा के नरेन्द्र मोदी का साथे बा त 21 फीसदी लोग राहुल गाँधी का साथे.\nदिल्ली के चुनाव सबले अजुराइल लागत बा. आम आदमी पार्टी का चलते सगरी समीकरण बिगड़त लउकत बा. एहिजा मुख्य मुकाबिला कांग्रेस आ भाजपा का बीच होखला का बावजूद आम आदमी पार्टी एहिजा त्रिशंकु विधानसभा बनवा सकेले. एहिजा भाजपा के 32 सीट, कांग्रेस के 31 सीट आ !एएपी के छह सीट मिलत लागत बा. मुख्यमंत्री का दौड़ में 26 फीसदी लोग के पसंद शीला दीक्षित सबले आगे बाड़ी. विजय गोयल के 22 फीसदी लोग आ अरविंद केजरीवाल के 19 फीसदी लोग सीएम बनावल चाहत बा. भाजपा के डा. हर्षवर्धन के 14 फीसदी लोग सीएम के तौर पर पसंद करत बा. एहिजा पीएम का रेस में नरेन्द्र मोदी ला 45 फीसदी लोग आ राहुल गांधी ला 29 फीसदी लोग बा. सात फीसदी लोग मनमोहन सिंह के पसंद करत बा.\nकांग्रेस के भरोसा नइखे रायशुमारियन पर\nचुनाव भोजपुरी पट्टी


September 2020 – Page2– टटका खबर\nबिहार विधान सभा चुनाव ला चुनाव अभियान के शुरुआत जदयू के राष्ट्रीय अध्यक्ष आ बिहार के मुख्यमंत्री नीतीश कुमार सोमार का दिने ऑनलाइल रैली क के करीहें. एकर जानकारी देत जदयू के आधिकारिक बोलतुआ रंजन प्रसाद यादव देत बजवलें कि जगहे जगह एकर प्रसारण कइल जाई जहाँ बिटोराइल लोग उनुकर भाषण सुनीहें. प्रदेश महासचिव शम्भूनाथ\nवाराणसी जिला के मंडुवाडीह इलाका के नैपुरवां गाँव में एगो डेढ़ बरीस के लड़िका के मौत घर में राखल पानी के टब में गिरला का चलते हो गइल. चार गो बहिन का बाद ओकर जनम भइल रहुवे. रोहतास जिला के भानस पुलिस चौकी इलाका में कटियारा गाँव का लगे बियफे का दिन एगो संदिग्ध कार\nलालू प्रसाद के राजद वाला गठबन्हन में शामिल रहल हिन्दुस्तानी आवाम मोर्चा अब राजग में आ गइल बा. बुध का दिने जीतन राम माँझी राजग में शामिल हो गइलें. सुशील मोदी उनुकर स्वागत करत कहलन कि लालू के भाव खतम हो गइल बा आ एही चलते उनुका गठबन्हन में भगदड़ मच गइल बा. पहिले ऊ\nगोरखपुर के बाल चिकित्सक डॉ कफील खान के इलाहाबाद उच्च न्यायालय रिहा कर दिहलसि. अदालत के कहना बा कि अलीगढ़ मुस्लिम निश्वविद्यालत का सामने जवना भाषण का चलते कफील पर रासुका लगावल गइल ऊ भाषण त एकता आ सद्भाव फैलावे वाला रहुवे. ओह भाषण का चलते खान पर रासुका लगावल गलत रहुवे.बाद में मंगल बुध\nदेश भर के सिनेमाघरन के दैहिक दूरी बनवले राखत खोले के अनुमति मिले : रवि किशन\nगोरखपुर के सांसद आ अभिनेता रवि किशन आजु केन्द्रीय सूचना अउऱ प्रसारण मंत्री प्रकाश जावड़ेकर के पाती भेजि के निहोरा कइलन कि देशभर के सिनेमाघरन के दैहिक दूरी बनवले राखत खोले के अनुमति दीहल जाव. अपना पाती में रवि किशन लिखले बाड़न कि लॉकडाउन शुरू भइला का समये से पूरा देश के सगरी सिनेमाघर बन्द\nप्रणव दा के निधन पर सात दिन के राजकीय शोक\nपिछला 10 अगस्त के भइल ऑपरेशन का बाद बिगड़त गइल तबियत का चलते वेंटिलेटर पर राखल राष्ट्रपति रहल प्रणव मुखर्जी जी के सोमार का दिने निधन हो गइल. उनुका शोक में देश के सम्मान देखावत6सितम्बर ले सात दिन के राजकीय शोक के घोषणा कइल गइल बा. प्रणव दा के समर्थक हर गोल में


गैर सरकारी संगठन - विकिपीडिया\nगैर सरकारी संगठन भा गैर-सरकारी संगठन (अंगरेजी: non-governmental organization) एनजीओ (NGO) अइसन संगठन (ऑर्गेनाइजेशन) होला जे सरकार से स्वतंत्र रूप में बनल होला। अइसन संगठन में से अधिकतर बिना लाभ के काम करे वाला होखे लें आ अक्सरहा मानवतावादी चाहे सामाजिक काम में लागल होखे लें या फिर सामाजिक बिज्ञान के क्षेत्र में काम करे लें; अइसन संगठन सभ में क्लब आ एसोसिएशन भी सामिल हो सके लें जे अपना सदस्य लोगन के आ अउरियो लोगन के कौनों किसिम के सर्विस उपलब्ध करावत होखें। सर्वे सब में ई सोझा आइल बा कि एनजीओ सभ पर पब्लिक के भरोसा होला, एकरा चलते ई संगठन सब समाज आ सामाजिक काम सब के हितधारकन (स्टेकहोल्डर) खातिर उपयोगी तरीका से काम करे वाला हो सके लें। हालाँकि, एनजीओ सभ कारपोरेशन सब खातिर लॉबी ग्रुप भी हो सके लें।\nआजकाल्ह जवना अरथ में एह शब्द के इस्तेमाल हो रहल बा, पहिली बेर एकर जिकिर नया-नया गठित भइल यूनाइटेड नेशंस के चार्टर में 1945 में आर्टिकल 71 में भइल रहे। यूनाइटेड नेशंस के ग्लोबल कम्युनिकेशन बिभाग एकर परिभाषा देला — "बिना-लाभ काम करे वाला, स्वेच्छा से बनल नागरिक लोगन के मंडली (ग्रुप) जे लोकल, राष्ट्रिय भा इंटरनेशनल लेवल पर संगठित भइल होखे, आम जनता के भलाई के समर्थन में मुद्दा आ समस्या (इशू) सब से निबटे खातिर। एनजीओ शब्द एक कुछ असंगत इस्तेमाल, आ अक्सरहा पर्यायवाची के रूप में इस्तेमाल सिविल सोसाइटी खातिर होखे ला, जे कौनों भी अइसन एसोसिएशन हो सके ला जे नागरिक लोगन द्वारा अस्थापित होखे। कुछ देसन में, एनजीओ के गैर लाभकारी संगठन के रूप में जानल जाला आ राजनीतिक पार्टी आ ट्रेड युनियन सब के भी कब्बो-काल्ह एनजीओ मानल जाला।\nएनजीओ सभ के बर्गीकरण दू गो आधारन पर कइल जाला (1) ओरिएंटेशन—मने कि कवना किसिम के कामकाज आ एक्टिविटी ऊ एनजीओ क रहल बा, जइसे कि मानवाधिकार, उपभोक्ता संरक्षण, पर्यावरणवाद, सेहत सुबिधा चाहे बिकास कार्य इत्यादि; आ (2) ऑपरेट करे ले लेवल—मने कि, लोकल, राष्ट्रिय भा इंटरनेशनल स्तर पर काम क रहल बा। बिस्व बैंक एनजीओ सभ के अलगे तरीका से दू किसिम में बाँटे ला: ऑपरेशनल एनजीओ—जिनहन के सबसे पहिला काम बिकास संबंधी प्रोजेक्ट के डिजाइन बनावल आ लागू कइल होला; आ दुसरा किसिम, एडवोकेसी एनजीओ—जिनहन के प्राथमिक काम मुद्दा उठावल, आ राष्ट्रिय भा इंटरनेशनल सरकारी संगठन सभ के नीति आ बेहवार सभ के परभावित कइल होखे ला।\nएगो आँकड़ा के मोताबिक, साल 2008 में रूस में कुल 277,000 एनजीओ रहलें। भारत में 2009 में लगभग 20 लाख एनजीओ रहलें (जे देस के प्राइमरी इस्कूल आ स्वास्थ्य केंद्र के तुलना में बेसी बाड़ें)। भारत में एनजीओ सभ द्वारा बिदेस से धन लेवे पर बिबाद भइल आ 2016 में करीब 20,000 एनजीओ सभ के बिदेस से धन लेवे पर रोक लगा दिहल गइल। भारत में कौनों एनजीओ बिदेस से पइसा ले सके एकरा खातिर ओकरा के विदेशी अंशदान नियमन अधिनियम (एफसीआरए), 2010 के तहत रजिस्ट्रेशन करावे के पड़े ला।\n"Video speech – Helen Clark, Administrator of the United Nations Development Programme (UNDP) on World NGO Day". YouTube.\nई ऑर्गेनाइजेशन-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=गैर_सरकारी_संगठन&oldid=713743" से लिहल गइल\nगैर सरकारी ऑर्गेनाइजेशन\nएह पन्ना पर आखिरी बेर संपादन 28 मार्च 2022 के 20:23 बजे भइल रहल।


जनवरी 2012 – Anjoria\nजनवरी 31, 2012 OmPrakash Singh\n– पाण्डेय हरिराम पश्चिम बंगाल में एह घरी प्रवासी राजस्थानियन, जिनका के एहिजा मारवाड़ी कहल जाला, आ सरकार में तनाव पैदा हो गइल बा. आमरी अस्पताल कांड में गिरफ्तार निदेशकन…\nजनवरी 31, 2012 Editor\nजी-9 इंटनेटमेंट का बैनर तले बनत फिल्म ‘‘दिल तोहरे प्यार में पागल हो गईल’’ के पोस्ट प्रोडक्शन पूरा हो गइल आ अब फिलिम के होली का मौका पर बिहार में…\nभोजपुरी फिलिम ‘मुन्ना पांडे’ के आइटम नंबर से भोजपुरी सिनेमा में आपन शुरूआत करे वाली पंजाबी कुड़ी ‘कोमल ढिल्लन’ के अदाकारी दर्शकन के खूबे भावत बा. इनकर लटका झटका लोग…\nनिबन्ध पुस्तक चर्चा साहित्य\nजनवरी 30, 2012 OmPrakash Singh\n(पाती के अंक 62-63 (जनवरी 2012 अंक) से – 12वी प्रस्तुति) – आनन्द संधिदूत ओनइसवीं सदी के आखिरी दशक आवत-आवत ददरी के मेला बलिया में एगो दुर्घटना घट गइल. भइल…\n(पाती के अंक 62-63 (जनवरी 2012 अंक) से – 11वी प्रस्तुति) – मनोकामना सिंह शाम के, घर लवट के अइला पर देख के चेहरा उदास पूछली माधो के मेहरारू रउरा…\n(पाती के अंक 62-63 (जनवरी 2012 अंक) से – 10वी प्रस्तुति) – गंगा प्रसाद अरुण नानी हो, बहुते इयाद आवेला तोहार खास करके तब जबकि पापा-मम्मी दूनो लोग चलि जाला…\nजनवरी 28, 2012 Editor\nपरम ज्ञानी रावण का सोझा भोजपुरी फिलिमन के खलनायक संजय पांडे के का औकात ! बाकिर पिछला दिने संजय पांडे अपना फिल्म ‘पागल प्रेमी’ खातिर छत्तीसगढ़ में रावण के विशाल…\nसिलीगुड़ी के फ़िजा में गूंजे वाला बा मनोज तिवारी के गीत\nभोजपुरी भाषा के दुनिया भर में फइलावे वाला भोजपुरी सिनेमा के मेगा स्टार आ गायक मनोज तिवारी के सुने खातिर सिलीगुड़ी के लोग बहुते दिन से आस लगवले रहुवे. ई…\n"संगीत भोजपुरी" पर अब भोजपुरी फिलिमो देखावल जात बा\nभारत के पहिलका भोजपुरी म्यूजिक चैनल “संगीत भोजपुरी” पर अब रउरा भोजपुरी फिल्मो के आनंद उठा सकीले. हर शनिचर रात आठ बजे आ अतवार दुपहरिया दू बजे से भोजपुरी के…\nआदि शक्ति लाँच कइले निर्देशक दिनेश यादव के\nभोजपुरी फिलिमन के एह घरी छाप लिहले बाड़न निर्देशक दिनेश यादव. हालांकि बतौर निर्देशक दिनेश यादव के पहिला भोजपुरी फिल्म ह ‘धड़केला तोहरे नावे करेजवा’ जवन एह घरी खूबे चरचा…\nदूअर्थी डायलागन से भरल रहेले कॉमेडी शो\nलोग अपना व्यस्त जीवन से कुछ पल चोरा के हंसल-हँसावल चाहेले आ एही खातिर टी वी पर देखावल जात कॉमेडी शो देखे बइठेले. बाकिर का सही मायने में आजुकाल्हु के…


AJIT KUMAR SINGH's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos AJIT KUMAR SINGH's Likes AJIT KUMAR SINGH's Friends\nView All AJIT KUMAR SINGH's Page\nशशि कुमार सिंह (SHASHI) leftacomment for AJIT KUMAR SINGH"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 17, 2012Rajeev Mishra "राजीव भोजपुरिया" leftacomment for AJIT KUMAR SINGH"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 17, 2011शशि कुमार सिंह (SHASHI) leftacomment for AJIT KUMAR SINGH"प्रणाम आ जय भोजपुरी\nजय भोजपुरी"Sep 17, 2011Ashutosh Ranjan leftacomment for AJIT KUMAR SINGH"जनम दिन के बहुत बहुत बधाई"Sep 17, 2010Rajeshwar Nath Tiwari leftacomment for AJIT KUMAR SINGH"happy birth day to you"Sep 17, 2010Mantu Singh leftacomment for AJIT KUMAR SINGH"दिल्ली आ NCR से जुड़ल मुद्दा पर विचार-विमर्श खातिर एह ग्रुप से जुडीं:\nhttp://www.jaibhojpuri.com/group/delhi"Jan 13, 2010AJIT KUMAR SINGH updated their profileJul 26, 2009Admin leftacomment for AJIT KUMAR SINGH"Ajit jee, JaiBhojpuri.com per raur swagat ba..."Jul 25, 2009AJIT KUMAR SINGH is nowamember of JaiBhojpuri.comJul 25, 2009 Welcome Them! RSS\nI m 38 yrs old, married person. working as na front office manager at hotel THE ROYALE PARK, SEC-6, NOIDA\nAt 11:04pm on September 17, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 3:06pm on September 17, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:22am on September 17, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 8:38pm on September 17, 2010, Ashutosh Ranjan said… जनम दिन के बहुत बहुत बधाई At 12:57am on September 17, 2010, Rajeshwar Nath Tiwari said… happy birth day to you At 9:02pm on January 13, 2010, Mantu Singh said… दिल्ली आ NCR से जुड़ल मुद्दा पर विचार-विमर्श खातिर एह ग्रुप से जुडीं:\nhttp://www.jaibhojpuri.com/group/delhi At 1:54pm on July 25, 2009, Admin said… Ajit jee, JaiBhojpuri.com per raur swagat ba... No comments yet!


भोजपुरी परदा पर एगो फड़कदार जोड़ी – Anjoria\nभोजपुरी परदा पर एगो फड़कदार जोड़ी\nफरवरी 8, 2011\nहिन्दी सिनेमा के कलाकारन में कुछ जोड़ी बहुते मशहूर हई सँ आ दर्शको ओह जोड़ियन के बेर बेर देखल चाहे लें. ठीक ओही तरह भोजपुरीओ सिनेमा में कुछ जोड़ी दर्शकन के पसन्द आ गइल बा जवना के ऊ बार बार देखल चाहेले आ निर्माता निर्देशको ओह जोड़ियन के दोहरावत तिहरावत रहेले. भोजपुरी सिनेमा के मशहूर जोड़ियन में मनोज तिवारी-रानी चटर्जी, रविकिशन-नगमा, दिनेशलाल यादव निरहुआ-पाखी हेगडे, पवन सिंह-मोनालिसा, वगैरह गिनल जाला. अब एगो अउरी फड़कदार जोड़ी बन गइल बा प्रवेशलाल यादव शुभी शर्मा के. ई जोड़ी “चलनी के चालल दुलहा” में पहिला बेर सामने आइल रहुवे आ दर्शक एह जोड़ी के खूब पसन्द कइले. अब ई जोड़ी फेर भोजपुरी फिल्म “दुश्मनी” में सामने आवे जा रहल बा. फिल्म रिलीज खातिर तइयार बा. ओकरा बाद एह जोड़ी के “औलाद” आ “राजा के रानी संग प्यार हो गइल” में देखल जा सकी. स्वागत बा एह फड़कदार जोड़ी के !\nVijay and Varsha is the latest pair of Bhojpuri stars\nगजब होई गवा के संगीतमय शुरुआत


बिग बॉस के इंतज़ार बा कुछ चर्चित हस्तियन के – Anjoria\nबिग बॉस के इंतज़ार बा कुछ चर्चित हस्तियन के\nOctober 13, 2010 OmPrakash Singh टीवी, मनोरंजन 0\nबिग बॉस शुरू भइला कुछुवे दिन भइल बा बाकिर ड्रामेबाजी शुरू हो गइलबा. बंटी चोर पर त पहिलके दिने बिग बॉस अतना रिसियइलन आ बंटी चोर बिग बॉस को अइसन अइसन श्लोक सुनवलसि कि बिग बॉस ओकरा के निकालही के पड़ल. अब शायद ऊ ”बिग बॉस” में लवटि के ना आवे बाकिर अगर ऊ वापिस आवत बा त एकर मतलब होखी कि ई भितरिया सांठ-गाँठ रहुवे. काहे कि पिछलको सीजन में कुछ अइसने भइल रहे. कुछ लोग के खुदे निकाल के फेर बाद में ओह लोग के बोलावलो गइल रहे. ”बिग बॉस” का घर में सब कुछ हो सकेला बस टी आर पी बढ़े के चाहीं.\nशिव सेना आ राज सेना, सॉरी ! मनसा, पाकिस्तानी मेहमान वीना मलिक आ लड़का- लड़की वाला बेगम नवाजिश अली के विरोध शुरू कर दिहले बा. लिहाजन एह लोग के देर सवेर त निकलही भा निकालही के पड़ी.\nअइसनका में ”बिग बॉस” के अउरी मसालेदार बनावे खातिर ने कुछ दोसर नामचीन हस्तियन के एह “घर” में ले आवही के पड़ि जेहसे कि ”बिग बॉस” के इज्जत बाचल रहे. अबही एह घर में बस दू-तीने गो नाम बा जे कुछ काम के बा, जइसे कि मनोज तिवारी-श्वेता तिवारी. एह जोड़ी से कुछ चटपटा मिले के उम्मीद बा. समीरो सोनी ठीक चलत बाड़े. वकील अब्बास काजमी घर से बाहर हो चुकल बाड़े आ हालात देखत अगिला नंबर वीना मालिक के होखे के चाहीं, महेश भट्ट के सुपुत्र राहुल भट्ट फिलहाल चुप्पी सधले बाड़न. डाकू हसीना सीमा परिहार के लोगो के सहानुभूति मिले के उम्मीद बा. अस्मित आ सारा “प्रवेश आ क्लोडिया” बने में लागल बाड़न बाकिर एह दुनु में दम नइखे, एहसे शायद ”बिग बॉस” रिया सेने के बोलवा लेस !\n१४ अक्टूबर तक कॉमनवेल्थ गेमो ख़तम हो जइहे सन त काहे ना ”बिग बॉस” अपना घर में कुछ खिलाड़ियने के बोला लेसु. सुने में आइल रहे कि पामेला एंडरसन आवे वाली बाड़ी. कतना निमन लागी जब पामेला आ सीमा परिहार के बातचीत होखी. वाह, आ बगल में बइठल रहसु मनोज तिवारी, जे साक्षी से अंग्रेजी सीखत बाड़न. अपना जमाना के सुपर स्टार राजेशो खन्ना आवे वाला रहन . ठीके भइल जे ना अइले ना त उनका प्रशंसकन के ढेरे निराशा होखीत काहे कि ई गर उनकालायक नइखे. आजुवो उनका प्रशंसकन के गिनती बहुते बा. तबो ई कहि के उनका के बदनाम कइल जा रहल बा कि ऊ शर्त रखले रहुवेन कि उनका दारु पियला पर कवनो पाबंदी ना रहे तबहिये ऊ बिग बॉस में आ सकेले !\nएह कार्यक्रम के रुचिगर बनावे खातिर एगो पसंद इहो हो सकेला कि लहीम-सहीम डब्ल्यू डब्ल्यू एफ जइसन नकली कुश्ती के बादशाह खली, जे दुनिया में बहुते नाम कमइले बाड़े, के बोला लिहल जाव. अउरियो नाम बाड़ी सँ जिनका के बोला के ”बिग बॉस” दर्शकन के मनोरंजन कर सकेले. फिलहाल अबही जे लोग घर में बा ओतना देखेवालन खातिर पूरा नइखे पड़त.मजेदार दबंग सलमान खान आखिर कबले बहरी बइठ के दर्शकन के मनोरंजन करत रहीहें. कुछ चटपटा मसाला त उनको चाहीं बोले खातिर.\n(स्रोत : ईहा फीचर के मीनाक्षी शर्मा)\nNirahua Pakhi duo in Bangkok for shooting


मुख्य पन्ना - Gpedia, Your Encyclopedia\nफेसबुक – ट्विट्टर\nविकिपीडिया पर स्वागत बा\nएगो खुला ज्ञानकोश जहाँ केहू भी संपादन क सकत बा\nस्वागत संपर्क दान\n15:03 यूटीसी, मंगर\n7,420 लेख भोजपुरी में बाने\nआप एह समय विकिपीडिया के भोजपुरी संस्करण पर बानी। ई इंटरनेट आधारित एक ठो फ्री ज्ञानकोश हऽ। 15 जनवरी, 2001 के विकिपीडिया का सुरुआत जिम्मी वेल्स आ लैरी सैंगर द्वारा मिल के कइल गइल। अब एकर मलिकाई एक ठो गैर-लाभकारी संस्था 'विकिमीडिया फाउंडेशन' करत बा। विकिपीडिया पर वालंटियर लोग संपादन क के जानकारी बढ़ावे में योगदान करे ला। मई 2017 में कुल 285 भाषा में विकिपीडिया के प्रोजेक्ट चालू रहल; एकरे अंगरेजी संस्करण में 54 लाख+ लेख रहलें आ भोजपुरी संस्करण में 9,000+ लेख रहलें। जे केहू के भी इंटरनेट ले पहुँच बा ऊ विकिपीडिया पर लिख सकत बा।\nआपो इहाँ मदद क सकत बानी!\nलेख पढ़ीं: लेख पढ़ीं, दुसरा लोग के भी पढ़वाईं, ई केहू के भोजपुरी सीखे में भी मददगार हो सके लें।\nलिखीं: बढ़ियाँ ज्ञानकोश के बिसेसता हवे सहज आ भरपूर जानकारी वाला लेख। सहज तरीका से बुझा जाए वाली भाषा में इहाँ जानकारी बढ़ावे खातिर लिखीं।\nबनारस या वाराणसी भारत की उत्तर प्रदेश में गंगा नदी की तीरे बसल एगो विश्वप्रसिद्ध शहर अउरी हिन्दू धर्म क सबसे महत्वपूर्ण तीरथन में गिनल जाये वाला अस्थान हउवे।\nसांस्कृतिक रूप ई बाबा बिसेसरनाथ के नगरी हवे आ एकरा बारे में पुराणन में कहल बा कि ई साक्षात् भगवान शंकर की त्रिशूल पर स्थित बा आ पूरा विश्व में प्रलय भइला पर भी ई नगरी अपनी अस्थान पर अडिग रहेले। शिव के अविमुक्तेश्वर रूप में अस्थान लिहला की कारण ए नगरी के अविमुक्तेश्वर क्षेत्र कहल जाला। बनारस के मोक्ष देवे वाला भी मानल जाला आ एकरा के महाश्मशान भी कहल जाला।\nहिंदू धर्म के अलावा, बौद्ध धर्म आ जैन धर्म के माने वालन खातिर भी ए शहर के महत्व बा। इहाँ से करीब दस किलोमीटर दूर सारनाथ नाँव के अस्थान परेला जहाँ भगवान बुद्ध आपन पहिला उपदेश दिहले रहलन।\nएक दिन के आँतर पर हिंदी सिनेमा के दू गो मशहूर फिलिम एक्टर इरफ़ान ख़ान आ ऋषि कपूर के निधन भ गइल।\nअगस्त 2019 में आइल रपट अनुसार अमेजन जंगल में आगि के घटना अबतकले के रिकार्ड सभसे बेसी संख्या में पहँच गइल बा; दुनिया में कुल बचल बरसाती बन सभ के लगभग आधा हिस्सा एही अमेजन जंगल में बाटे।\nसितंबर 2018 में आइल चक्रवाती तूफ़ान - मैंगकूट टाइफून (2018) जे फिलिपींस से टकराइल, एह साल के अबतक ले के सभसे मजबूत तूफ़ान बा।\nमई 2018 में, केरल राज्य में निपाह वाइरस इन्फेक्शन के फइलाव दर्ज कइल गइल, अबतक कई मौत हो चुकल बा, निपाह, हेनिपावाइरस जाति के वाइरस (फोटो में देखावल) ह।\nस्टीफन हॉकिंग, परसिद्ध सैद्धांतिक भौतिकशास्त्री, के 14 मार्च 2018 के कैंब्रिज, इंग्लैंड में निधन भ गइल।\nका आपके मालुम बा?\n...कि सदाबहार फूल वाला पौधा सभ के एगो जाति हवे जेह में आठ गो प्रजाति होलीं आ इनहन में से सात गो मैडागास्कर के मूल प्रजाति हईं जबकि एक ठो भारत-श्रीलंका के प्रजाति हवे।\n...कि रसगुल्ला एगो भारतीय मिठाई ह जेकरे उत्पत्ती के अस्थान पर पच्छिम बंगाल आ उड़ीसा राज्यन के बीच में बिबाद बा आ बंगाली रसगुल्ला के जीआइ टैग मिलल बा?\n... कि दानयांग-कुनशान ग्रांड पुल चीन के सुझोऊ प्रांत में बाटे आ 164.8-किलोमीटर (102.4-मील) लमहर ई पुल दुनियाँ के सभसे लमहर पुल बाटे।\n... कि केल्ट-9बी नाँव के बाहरीग्रह, अबतक ले खोजल गइल ग्रह सभ में सभसे गरम ग्रह बाटे।\n... कि 1963 में रिलीज होखे वाली गंगा मइया तोहें पियरी चढ़इबों भोजपुरी में बनल पहिली फिलिम रहल।\nयोगदान कइसे करब?\nविकिपरिचय मदद चाहत बा?\nचौपाल सवाल जबाब विकिपीडिया पंचशील\nपर्यावरण भूगोल & जगह कला\nबेहवारिक बिज्ञान टेक्नोलॉजी प्राकृतिक बिज्ञान\nसमाज लोग आ अउरी...\nहप्ता के फोटो\nटेम्पलेट:हप्ता के फोटो सुरक्षित/हप्ता 2/2021\nविकिपीडिया के ई भोजपुरी संस्करण बा जहाँ कुल 7,420 लेख बाने। कई दूसर भाषा में भी विकिपीडिया बाड़ी सऽ, सभसे बड़हन विकिपीडिया सभ में से कुछ के लिस्ट नीचे दिहल जात बा।\n1,000,000 से ढेर लेख:\n250,000 से ढेर लेख:\n50,000 से ढेर लेख:\nसगरी विकिपीडिया सभ के लिस्ट\nविकिपीडिया के होस्ट एगो गैर-लाभकारी संस्था विकिमीडिया फाउंडेशन हवे, ई अइसने अउरी कई गो प्रोजेक्ट भी होस्ट करे ले:\nविक्शनरी विकिस्रोत विकिकहनाम विकिताब विकिजतरा विकिन्यूज विकिवर्सिटी विकिप्रजाति विकिमीडिया कॉमंस विकिडेटा मेटा विकि\nएगो डिक्शनरी किसिम-किसिम के मूल डाकुमेंट महान लोग के कहनाम पाठमाला आ बेसिक किताब पर्यटन आ जतरा गाइड समाचार आ हाल के घटना ढेर खा पढ़ाई के संसाधन जिया-जंतु के प्रजाति जानकारी जहाँ फ्री मीडिया रखल जाला एक ठो बिसाल डेटाबेस विकिमीडिया प्रोजेक्टन के कोऑर्डिनेशन\n"https://bh.wikipedia.org/w/index.php?title=मुख्य_पन्ना&oldid=631373" से लिहल गइल


भाकपा – टटका खबर\nभाकपा के पुरनिया नेता बर्धन के लकवा मरलसि\nभाकपा के पुरनिया नेता अर्धेंदु भूषण बर्धन (जिनका के लोग एबी बर्धन का नाम से जानेला) के काल्हु पार्टी आफिस में लकवा मार दिहलसि जवना का बाद हो गइल नाजुक हालत में उनुका के दिल्ली के जीबी पंत अस्पताल में भरती करावल गइल बा. ऊ बेहोश बाड़न आ उनकर हालत चिंताजोग बा. 91 बरीस के\nभाकपा नेता महादेव मांझी भाजपा मे शामिल\nभाकपा नेता आ सिकंदरा विधानसभा से दू हाली भाकपा प्रत्याशी रहल महादेव मांझी सोमार का दिने अपना समर्थकन साथे भाजपा प्रदेश अध्यक्ष मंगल पांडे के मौजूदगी में भाजपा मे शामिल हो गइले. (वार्ता)


माई कात्यायनी | नवरातन के छठवाँ दिन | निर्भय नीर | जोगीरा\nHome आलेख माई कात्यायनी | नवरातन के छठवाँ दिन | निर्भय नीर\nमाई कात्यायनी | नवरातन के छठवाँ दिन | निर्भय नीर\nपरनाम ! स्वागत बा राउर जोगीरा डॉट कॉम प, आई पढ़ल जाव निर्भय नीर जी के लिखल भोजपुरी रचना माई कात्यायनी | नवरातन के छठवाँ दिन , रउवा सब से निहोरा बा कि पढ़ला के बाद आपन राय जरूर दीं, अगर रउवा निर्भय नीर जी के लिखल रचना अच्छा लागल त शेयर जरूर करी।\nनवरातन में छठा रूप में कात्यायनी माई के पूजा उपासना होला। कात्यायनी माई के जन्म के विषय में कहल जाला कि.. कत नाम के एगो महर्षि रहलन, जेकर बेटा ऋषि कात्य भइलन। एही गोत्र में प्रसिद्ध ऋषि कात्यायन के जन्म लिहलन। जे भगवती पराम्बा के खूबे कठोर तपस्या उपासना कई सालन तक कइलन।\nमाई कात्यायनी | नवरातन के छठवाँ दिन\nभगवती पराम्बा उनकर तपस्या से प्रसन्न हो के उनके दर्शन दिहली। कात्यायन ऋषि पराम्बा माई से आपन बेटी रूप में जन्म लेवे के निहोरा कइलन। माई उनकर इच्छा स्वीकार क लिहली आ कहली कि समय अइला पर हम राउर बेटी रूप में जरूर जन्म लेहब। समय अइला पर आश्विन मास के कृष्ण पक्ष के चतुर्दशी के कात्यायन ऋषि के बेटी बन के जन्म लिहली आ शुक्त सप्तमी अष्टमी नवमी तक कात्यायन ऋषि के पूजा स्वीकार क के दशमी तिथि के महिषासुर के बध कइली।\nबाकिर अमरकोष में पार्वती माई के ही दोसरका नाम कात्यायनी माई कहल गइल बा। स्कंदपुराण में ई कहल गइल बा कि कात्यायनी माई परमेश्वर के नैसर्गिक क्रोध से पैदा भइल रही जे माई पार्वती के दिहल शेर पर सवार हो के महिषासुर के बध कइली।\nसबसे पहिले कात्यायनी माई बैजनाथ कुछ लोग के ख्याल से जगन्नाथ नाम के जगहा पर प्रकट भइल रहीं आ पूजल गइली । अइसन मानल जाला कि जेकर विआह ना होखत होखे , ऊ एह माई के पूजा उपासना करेला त ओकर बिआह तुरंते हो जाला। शायद एही से कृष्ण भगवान के आपन पति रूप में पावे खातिर सभ गोपी लोग भी एह माई के पूजले रहे।\nमाई कात्यायनी के स्वरूप पूर्ण चमकीला आ ज्योतिर्मय बनल बा । इहाँ के चारि गो हाथ बा, जवना में दहिना तरफ के ऊपर वाला हाथ अभय मुद्रा में, आ नीचे वाला हाथ वर मुद्रा में रहेला । बायाँ तरफ के ऊपर वाला हाथ में तलवार आ नीचे वाला हाथ में कमल के फूल शोभत रहेला।\nमाई के भक्ति उपासना कइला से आदमी बड़ी आसानी से अर्थ, धर्म, काम आ मोक्ष पा जाला । इहाँ के किरपा पा के अलौकिक तेज से जब ले जिऐला हमेशा चमकत रहेला। एह दिन साधक के मन आज्ञा चक्र में बास करेला जवना से साधक माई के चरण में अपना आप के अर्पित क देला आ माई कात्यायनी के किरपा पा जाला।\nमाई के जे भी साँच मन से इयाद करेला, ओकर समस्त रोग, शोक, संताप, भय आदि नष्ट हो जाला आ जन्मजन्मांतर के संचित पापन से छूटकारा मिल जाला। त आईं! हमनियो सभे भक्त कात्यायनी माई के चरण में शरणागत हो के उनकर पूजा अर्चना कइल जाव आ सभ पापन से छूटकारा पावल जाव।\nनवरातन के छठवाँ दिन\nपिछला लेखस्कंदमाता माई | नवरातन के पाँचवा दिन | निर्भय नीर\nअगिला लेखहेलमेट जन-धन के रक्षक बा


शुभी शर्मा क लगे फिलिमन के कतार – Anjoria\nशुभी शर्मा क लगे फिलिमन के कतार\nसिनेमा भोजपुरी के चर्चित अदाकारा शुभी शर्मा का लगे एह घरी फिलिमन के लमहर कतार लागल बा, एहमें प्रवेश लाल यादव स्टारर ‘टाईगर’, पवन सिंह स्टारर ‘वीर बलवान’ आ ‘बनारस वाली’ पोस्ट प्रोडक्शन के आखिरी चरण में बा. दू गो फिलिम के शूटिंग गुजरात के लोकेशनन पर कइल जा रहल बा. एह में निर्माता सूर्या आ निर्देशक बाली के फिलिम ‘चरणों की सौंगन्ध’ आ निर्माता अनिल सिंकर के फिलिम ‘हम हैं जोशिले’ शामिल बा. दुनु फिलिमन के नायक खेसारीलाल यादवे बाड़न. एकरे अलावे शुभी शर्मा निर्माता अभय सिन्हा के एगो अउर फिलिम करत बाड़ी जवना के नाम अबहीं नइखे रखाइल.\nरोमांटिक म्युजिकल फिल्म ‘बीवी नं. 1’\n’लउकेला किला त हिलेला जिला’ के भव्य म्यूजिकल लॉंचिंग


बिहार के खबर, शनिचर 27 अगस्त का दिने – टटका खबर\nभ्रष्टाचार के खिलाफ प्रभावी जन लोकपाल विधेयक आ मजबूत लोकायुक्त के गठन के मांग खातिर ऑल इंडिया स्टूडेंट्स एसोसिएशन आ इंकलाबी नौजवान सभा आजु शनिचर का दिने बिहार बंद करवले रहले जवना चलते आवागमन पर असर पड़ल.\nकेन्द्र सरकार फेर बिहार के खास राज्य माने से इंकार कर दिहलसि. ओकर दलील बा कि मौजूदा मानदंड एकर अनुमति नइखे देत. केन्द्र के कहना बा कि खास राज्य के दर्जा खातिर आबादी के कम घनत्व, दुर्गम इलाका, आ आदिवासियन के बेसी तादाद होखे के चाहीं जवना में से कवनो बिहार में नइखे.\nपटना के इंदिरा गाँधी आयुर्विज्ञान संस्थान में एमबीबीएस के एक सौ सीट पर दाखिला पर लगावल रोक हाई कोर्ट हटा लिहलसि. अब इकतीस अगस्त से दाखिला शुरू हो जाई.\nबिहार में प्रमाण पत्र जारी करे आ ओकर मान्यता अवधि में बदलाव कइल गइल बा. अब जाति प्रमाण पत्र आ स्थायी आवास प्रमाण पत्र के कवनो समय सीमा ना होखी. अस्थायी आवास प्रमाण पत्र, आ आय प्रमाण पत्र के अवधि एक साल के होई. हर तरह के प्रमाणपत्र आवेदक के इकइस दिन में मिल जाये के चाही.


Due to Corona lockdown what happened with Khesari Litti chokha nirahua Gabrua and other Bhojpuri movies Bhojpuri: खेसारी के लिट्टी-चोखा आ निरहुआ के गबरू समेत दर्जनों फिल्म के रिलीजिंग डेट खटाई में\nBhojpuri: खेसारी के लिट्टी-चोखा आ निरहुआ के गबरू समेत दर्जनों फिल्म के रिलीजिंग डेट खटाई में\nकोरोना के कारण बंबई फिल्म व्यवसाय के मुख्य शहर ह आ उहाँ शूटिंग के काम ठप्प होखे के नौबत आ गइल बा, बाकिर भोजपुरी फिल्मन के ट्रेलर पर ट्रेलर रिलीज हो रहल बा. अब ई पता नइखे कि ई सब पिक्चर सिनेमाहॉल के मुंह कब देख पाई बाकिर डिजिटल प्लेटफ़ॉर्म आ गइला से निर्माता आ स्टार लोग के ई सुकून बा कि फिल्म के यूट्यूब भा कवनो ओटीटी पर रिलीज कर दिहल जाई.\nखेसारी चोखा बनल बाड़े त काजल लिट्टी. फिल्म बनल बा लिट्टी-चोखा. लिट्टी के मजा चोखा के साथहीं बा. बाकिर लिट्टी-चोखा में खटपट हो गइल बा. लगभग 20 गो फिलिम साथे कइला के बाद खेसारी-काजल के हिट जोड़ी एक-दूसरा से कटे लागल बा. एने कोरोना के दुसरका लहर के बाद फेर आदमी आदमी से कटे लागल बा. देश के कम से कम 18 गो राज्य एकरा से प्रभावित हो गइल बा अउरी महाराष्ट्र में त आंशिक लॉकडाउन भी लागल चालू हो गइल बा. बंबई फिल्म व्यवसाय के मुख्य शहर ह आ उहाँ शूटिंग के काम ठप्प होखे के नौबत आ गइल बा, बाकिर भोजपुरी फिल्मन के ट्रेलर पर ट्रेलर रिलीज हो रहल बा. अब ई पता नइखे कि ई सब पिक्चर सिनेमाहॉल के मुंह कब देख पाई बाकिर डिजिटल प्लेटफ़ॉर्म आ गइला से निर्माता आ स्टार लोग के ई सुकून बा कि फिल्म के यूट्यूब भा कवनो ओटीटी पर रिलीज कर दिहल जाई.\nओइसे भोजपुरी के एगो बड़ फिल्म वितरक आ निर्माता आपन पहचान गुप्त रखला के शर्त पर बतवलें कि भोजपुरी में अधिकतर जवना स्तर के फिल्मन के निर्माण हो रहल बा, ऊ यूट्यूबे पर रिलीज होखे वाली बाड़ी सन, ओकरा के देखे खातिर टिकट खरीदल एकदम रूपिया के बर्बादी बा. ओइसे निर्माता, निर्देशक आ कलाकार लोग इहे सोच के फिल्म भी बना रहल बा कि सिंगल स्क्रीन त खतमे हो रहल बा, नया होई त यूट्यूब पर चली नू. देखीं, यूट्यूब पर भोजपुरी फिल्म के दर्शक भी खूब बाड़ें, जइसे भोजपुरी एल्बम के बाड़ें.\nआवे वाला महीना में एगो बड़ फिल्म रिलीज होखे वाला बा, खेसारी लाल यादव के फिल्म लिट्टी चोखा. फिल्म के ट्रेलर डिजिटल प्लेटफ़ॉर्म पर रिलीज हो गइल बा आ बड़ा वायरल हो रहल बा. फिल्म में खेसारी के हिट जोड़ी रहल काजल राघवानी हिरोइन बाड़ी आ उहे एकरा वायरल होखे के कारण भी बाड़ी. इंडस्ट्री में हाला बा कि काजल आ खेसारी में खटपट हो गइल बा. अब दुनू जाना साथे मंच साझा नइखे लोग करत आ कादो आगे फिल्मो ना करी लोग. हमरा एह बात पर निरहुआ आ पाखी हेगड़े के हिट जोड़ी के बरबस इयाद आ गइल ह, उहो दुनू जाना खूब साथे लउकल लोग आ फेर जोड़ी में टूट भइल त पाखी इंडस्ट्री से लगभग गायब हो गइली. खैर, लिट्टी चोखा फिल्म के निर्देशक पराग पाटील आ लेखक राकेश त्रिपाठी बाड़ें. इ लेखक-निर्देशक जोड़ी एकरा से पहिले सफल फिल्म संघर्ष बना चुकल बा लोग. लिट्टी चोखा के कथा एगो किसान चोखा आ ओकरा पत्नी लिट्टी के इर्द गिर्द बुनल बा. चोखा लोन के पईसा भरे खातिर शहर कमाए जाता. बाकिर एक दिन ओकर कपड़ा पहिनल एगो लाश मिलता जेसे गाँव में सब लोग ई सोचsता कि चोखा आत्महत्या कर लेहलस. फेर कइसे उ भूत बनला के नाटक करके अपना जीवन के विलेन से लड़sता इहे कथा बा.\nनिरहुआ के बहुप्रतीक्षित फिल्म गबरू आवे वाला बा. ई फिल्म महेश पांडे के निर्देशन में बनत बा जे हिन्दी के कई गो सुपरहिट सीरियल लिख चुकल बाड़ें. फिल्म के कहानी एगो जंगल से प्रेम करे वाला नायक के बा जवन जंगल में शिकारियन आ बाहरी अतिक्रमण के खिलाफ बा. ओकर एक बार एगो बाघ से सामना होता आ ऊ ओकर दोस्त बन जाता. एगो इंसान आ जानवर के दोस्ती के दास्तान बा गबरू. फिल्म में निरहुआ के हिरोइन आम्रपाली दुबे बाड़ी. संजय पांडे भी मुख्य भूमिका में बाड़ें. अभी फिल्म के टीज़र आइल बा. ओकर संगीत बड़ा अच्छा लागत बा. फिल्म के रिलीजिंग डेट होली में रहल ह बाकिर कोरोना के बढ़त प्रसार के चलते निर्माता लोग एकरा के टाल देले बा. अब आवे वाला समय बताई कि ई साल 2017-18 से बनत फिल्म कब सिनेमाघर में प्रदर्शित होई.\nप्रदीप पांडे चिंटू के एगो फिल्म आवे वाला बा ‘पिया मिलन चौराहा’. फिल्म एगो प्रेम कहानी बा आ दूगो अलग धर्म के लइका-लइकी के बीच पनपल प्यार के बीच समाज के बाधा बने के लेके बनल बा. हालांकि अब ई बहुत पुरान कान्सेप्ट हो गइल बा बाकिर एह फिल्म में जवन हिमाचल के बर्फ से लदाइल खूबसूरत वादियन के देखावल गइल बा, उ बड़ा सुंदर लागत बा. थोड़ा बेतुका लागत बा कि भोजपुरी भाषी पूरब में बाड़ें आ उहाँ बरफ ना गिरेला बाकिर ट्रेलर में पहाड़ी नदी, देवदार के पेड़ आ बर्फ खूब लउकता, शायद निर्देशक सिनमैटिक लिबर्टी लेहले बाड़न. ओइसे देखे में बड़ा सुंदर लागत बा. चिंटू के हिरोइन बाड़ी मनीषा यादव. देखीं, फिल्म कब ले रिलीज होला.\nखेसारी लाल आ मनोज टाइगर के मुख्य भूमिका में एगो सिचुएशनल कॉमेडी फिल्म ‘बाप जी’ भी आवे वाला बा आ ओकर ट्रेलर दर्शक नगदे पसंद कर रहल बाड़ें. फिल्म में हिरोइन रितु सिंह बाड़ी. फिल्म के कहानी बा नायक के बाप अपना बुढ़ापा में बियाह करे के जिद ठान लेता आ लइकी भी ढूंढ लेता. ई सब समाज के आ नायक के नागवार गुजरsता. फेर दुनू पक्ष में रस्साकसी शुरू होता आ ओह परिस्थिति में कॉमेडी क्रियेट होता. एहू फिल्म के रिलीजिंग डेट के कुछ पता नइखे लागत.\nयश कुमार आजकल नया नया कान्सेप्ट लेके फिलिम करत बाड़ें. जइसे आयुष्मान खुराना हिन्दी में हटके फिल्म बनावेलें. यश के त एह बीच में कई गो रोचक विषय पर ट्रेलर रिलीज भइल बा बाकिर कूल्ही फिल्म कब रिलीज होईsसन, पता नइखे. उनके मुन्ना मिसिर बीमा एजेंट आ दामाद जी किराये पर हैं, कॉमेडी फिल्म बाड़ी सन जवन थोड़ा भोजपुरी में नया तरह के हास्य प्रयोग बा. यश कुमार के ही पारो, चंदन परिणय गुंजा गंभीर प्रेम कथा फिल्म बाड़ी सन. ओहिजा उनके बेटी नंबर 1, एगो इंसान के जिनगी में बेटी के महत्ता के केंद्र में रखके बनल बा.\nअगर रफ आंकड़ा लगावल जाव त कम से कम 10-15 गो भोजपुरी फिल्म हाल फिलहाल में रिलीज होखे वाला रहली ह सन बाकिर कोरोना के मार ओकनी के रिलीज डेट टाल देहले बा. अब आगे का होई, ई त ऊपर वाला जानें भा ऊपर बइठल लोग जाने.


2013 के सर्वश्रेष्ठ अभिनेता निरहुआ – Anjoria\nभोजपुरी सुपरस्टार दिनेशलाल यादव निरहुआ के एह साल के “भोजपुरी अवार्डस 2013” में सर्वश्रेष्ठ अभिनेता चुनल गइल.\nनिरहुआ के ई सम्मान मिलल फिलिम ‘एक दूजे के लिए‘ में उनका बेहतरीन अभिनय ला. अवार्ड दिहल गइल काँग्रेसी बोलतुआ आ राज्यसभा सांसद राशीद अल्वी का हाथे.\nअपना के मिलल एह पुरस्कार ला निरहुआ अपना दर्शकन के पूरा श्रेय दिहलन. फिलिम ‘एक दूजे के लिए‘ के निर्माता अभय सिन्हा आ निर्देशक अनिल अजिताभ खातिर आबार जतवले निरहुआ आ अवार्ड के संयोजक विनोद गुप्ता के धन्यवाद देत कहलन कि इ पुरस्कार पा के उनकर जवाबदेही अउर बढ़ गइल बा.\nजाने जोग बात इहो बा कि निरहुआ के लगातार दुसरका साल सर्वश्रेष्ठ अभिनेता चुनल गइल बा.\nइंस्पेक्टर चुन्नू पाण्डेय के निर्माण जल्दिए होखी


त्वदीयं वस्तु गोविन्दम् तुभ्यमेव समर्पयामि – Anjoria\nFeb 22, 2012 अँजोरिया\nएह सब का बावजूद अँजोरिया के नयका सामग्री हमेशा एकरा वेबसाइटन पर प्रकाशित होखल करी आ कुछ कुछ समय का अन्तराल पर प्रकाशित सामग्री के वर्डप्रेस डॉटकॉम पर जोड़ दिहल जाई.\nका होई हमरा बाद ?\n2 thought on “त्वदीयं वस्तु गोविन्दम् तुभ्यमेव समर्पयामि”\nबन्हिआ काम रहल ई। वर्डप्रेसे ठीक बा ब्लाग के तुलना में।\nअँजोरिया डॉट कॉम अउर एकर परीवारीक वेबसाइटन पऽ प्रकाशीत भोजपुरी खतिरा दुर्लभ लेख, आलेख, कविता भा कहानी के संभाले के ऐकरा से बढीया दोसरो कवनो उपाय नईखे हो सकत।\nएगो बढीया अउर सार्थक काम कईले बानी रउआ।\nLeaveaReply to साक्ष्य\tCancel reply